1441 йил 14 рабиъус сони | 2019 йил 11 декабрь, чоршанба\n11:20 / 06 июль 1010 pdf Ўқиш режими + -\nЗайнаб бинти Хузайма онамиз розияллоҳу анҳо Пайғамбар соллаллоҳу алайҳи васаллам билан бирга жуда ҳам оз вақт яшаганлари ва эрта вафот этиб кетганлари туфайли у киши ҳақидаги маълумотлар оз ва бори ҳам ҳар хиллигини барча тарихчиларимиз таъкидлайдилар. Биз ҳам мазкур маълумотлардан хулоса чиқариб олишга ҳаракат қиламиз.\nЗайнаб бинти Хузайма онамиз Маккаи Мукаррамада Муҳаммад соллаллоҳу алайҳи васалламнинг пайғамбар бўлишларидан тахминан ўн уч йил аввал таваллуд топганлар.\nУ кишининг оталари Хузайма ибн Ҳорим ибн Абдуллоҳ ал-Ҳилолий деган одам бўлган, оналари Ҳинд бинти Авф ибн Ҳорис ибн Ҳамота ал-Ҳумайрия бўлган.\nЗайнаб бинти Хузайма онамиз вояга етгач, Абдуллоҳ ибн Жаҳш розияллоҳу анҳуга турмушга чиққанлар.\nҲижратга амр бўлганда Зайнаб бинти Хузайма онамиз ҳам ҳижрат этиб келиб, ўз оиласи билан Мадинаи Мунавварада истиқомат қила бошлаганлар.\nБадр урушида Зайнаб бинти Хузайма онамиз ҳам ярадорларга қарашиб, фидокорлик кўрсатганлар.\nҲижрий учинчи санадаги Уҳуд урушида у кишининг эрлари вафот этди. Шундан кейин Зайнаб бинти Хузайма ёлғиз қолдилар. Расулуллоҳ соллаллоҳу алайҳи васалламнинг бу аёлга раҳмлари келиб, у кишининг иддаси чиққач, ўзларига хотин қилиб олдилар. У зот Зайнаб онамизнинг маҳрларига тўрт юз дирҳам бериб, Оиша онамизнинг ҳужралари ёнига у киши учун ҳужра қурдилар. Шундай қилиб, Зайнаб онамиз мўминларнинг онаси деган шарафга ноил бўлдилар. Расулуллоҳ соллаллоҳу алайҳи васаллам Зайнаб онамизнинг сабрлари, жасоратлари, Аллоҳнинг дини йўлидаги фидокорликларини ана шундай тақдирладилар.\nЗайнаб онамизнинг лақаблари Уммул Масокин (Мискинларнинг онаси) эди. У киши мискинларга кўп яхшилик қилганлари сабабли мана шу лақабни олган эдилар.\nЗайнаб бинти Хузайма онамиз нубувват хонадонида бир неча ой яшаганларидан кейин дорулбақога риҳлат қилдилар. Бу аламли ҳодиса ҳижрий тўртинчи сананинг охирги чорагида бўлди. Ўшанда у кишининг ёшлари ўттизда эди.\nЗайнаб бинти Хузайма онамиз розияллоҳу анҳонинг жанозаларини Расулуллоҳ соллаллоҳу алайҳи васалламнинг ўзлари ўқидилар ва Бақийъ қабристонига дафн қилдилар.\nАллоҳ таоло Зайнаб бинти Хузайма онамиз розияллоҳу анҳодан рози бўлсин!\nГерманияда масжидга ҳужум уюштирилди\n10:30 / 06 июль 269\nИсломда кексалар учун ибодатлар енгиллатилган\n11:40 / 06 июль 923\n3644 19:30 / 23 март\n1181 11:10 / 29.12.2018\nМадинага кириш ва кундошлар рашки (олтинчи мақола)\nИмом Бухорий раҳматуллоҳи алайҳи Анас розияллоҳу анҳудан ривоят қиладилар.Мен ва Абу Толҳа Расулуллоҳ соллаллоҳу алайҳи васаллам билан юриб кетдик. София у зотга давоми...\n1298 12:30 / 20 ноябрь\n1044 21:05 / 11.12.2018\n«Аллоҳнинг Ҳабиби Муҳаммад» (1-фасл, 27-қисм)\n182 08:41 / 10 декабрь\n26801 11:58 / 10.10.2018\n31931 11:56 / 10.10.2018\n2130 16:57 / 17 май\n2701 08:41 / 09 ноябрь


Газета СБХ / 2020 год / № 50 / Қонунчиликдаги янгиликлар\nПрезидентнинг 7.12.2020 йилдаги «Давлат томонидан тартибга солинадиган соҳаларга хусусий секторни жалб этиш бўйича қўшимча чора-тадбирлар тўғрисида»ги қарори қабул қилинди.\n«Давлат функциялари – бизнес учун имконият» лойиҳасини амалга ошириш бошланади. У давлат функцияларини аутсорсинг, краудсорсинг, давлат ижтимоий буюртмаси, аккредитация, сертификатлаштириш ва бошқа усуллар орқали босқичма-босқич хусусий секторга ўтказишни назарда тутади. Тегишли ҳудудларда давлат функциялари ўтказилаётган соҳаларда етарли миқдорда хусусий сектор субъектлари ташкил этилгунига қадар мазкур функциялар давлат органлари ва ташкилотлари томонидан ҳам амалга оширилади. Хусусий секторга ўтказилиши таклиф этилаётган давлат функциялари, шунингдек, хусусий секторнинг тегишли таклифларини эълон қилиш ва муҳокамадан ўтказиш учун электрон майдонча фаолияти ишга туширилади. Вазирлик ва идоралар кесимида давлат функцияларининг ягона реестри шакллантирилиши – бунда улардан қайсиларини хусусий секторга ўтказилишини ҳал қилиш осонроқ бўлади.\n● хусусий секторга ўтказиш учун давлат функцияларини ҳар йили танлаб олиш (Иқтисодий тараққиёт ва камбағалликни қисқартириш вазирлиги томонидан манфаатдор вазирлик ва идоралар билан биргаликда);\n● хусусий сектор бозори давлат функцияларини амалга ошириш учун тайёрлигини таҳлил қилиш (Иқтисодий тараққиёт ва камбағалликни қисқартириш вазирлиги ҳамда ССП);\n● давлат функцияларини хусусий секторга ўтказишни назарда тутувчи НҲҲ лойиҳасини ишлаб чиқиш (Иқтисодий тараққиёт ва камбағалликни қисқартириш вазирлиги ҳамда Адлия вазирлиги);\n● давлат функциялари ўтказилиши муносабати билан тегишли давлат органининг штат бирликларини мақбуллаштириш бўйича таклифлар ишлаб чиқиш (Молия вазирлиги, Меҳнат вазирлиги ҳамда Давлат хизматини ривожлантириш агентлиги).\n● 2021 йил 1 апрелдан бошлаб Кадастр агентлиги томонидан бериладиган малака шаҳодатномасига эга кўчмас мулк бўйича кадастр муҳандислари кўчмас мулк объектларига бирламчи кадастр йиғмажилдини тайёрлашга ҳам ҳақли;\n● кўчмас мулк объектларига кадастр йиғмажилдини (шу жумладан, бирламчи кадастр йиғмажилдини) тайёрлаш жараёнлари автоматлаштирилган ҳамда Кадастр агентлиги томонидан мониторинги олиб борилади;\n● кўчмас мулк бўйича кадастр муҳандиси ўз фаолиятини юридик шахслар билан меҳнат шартномасини тузиш орқали ёки якка тартибдаги тадбиркор сифатида амалга оширади;\n● кадастр йиғмажилдини (шу жумладан, бирламчи кадастр йиғмажилдини) тайёрлаш бўйича хизматлар учун нархлар тадбиркорлик субъекти томонидан мустақил равишда Вазирлар Маҳкамаси тасдиқлайдиган минимал ставкалардан кам бўлмаган миқдорда белгиланади. Келиб тушадиган маблағлар тўлиқ ҳажмда унинг тасарруфида қолади.\n● ИИВ ва Автомобиль йўллари қўмитаси ўрнатилиши мумкин бўлган жойларнинг дислокациясини, мазкур ҳудуддаги транспорт оқими ва охирги 2 йилда аниқланган йўл ҳаракати қоидалари бузилишлари турлари бўйича қоидабузарликлар тўғрисидаги маълумотларни «Е-IJRO AUKSION» тизимидаги алоҳида веб-саҳифада эълон қилиб боради;\n● ўрнатиладиган жойларни бизнес-субъектларига бириктириш электрон аукцион савдолари орқали – чекланмаган муддатга ва бошқа тадбиркорлик субъектига ўтказиш ҳуқуқи билан амалга оширилади. Лотнинг бошланғич нархини аниқлаш тартиби ИИВ ва Молия вазирлиги томонидан белгиланади;\n● воситалар ва шохобчалар ИИВ ва Автомобиль йўллари қўмитаси томонидан белгиланадиган мезонлар ва техник топшириқларга, уларни ўрнатиш – талаблар ва бошқа зарур шартларга мувофиқ бўлиши керак;\n● ИИВ ўрнатилган воситаларни ва шохобчаларни ДЙҲХХнинг «Маъмурий амалиёт» тизимига интеграция қилади;\n● уларнинг техник эксплуатацияси ва узлуксиз ишлашини таъминлаш, шу жумладан, жорий электр энергияси харажатларини қоплаш хусусий сектор зиммасига юклатилади;\n● хусусий сектор уларнинг воситалари ва шохобчалари орқали қайд этилган йўл ҳаракати қоидалари бузилганлиги учун жарималарнинг бир қисмини олади – миқдори Вазирлар Маҳкамаси томонидан белгиланади.\n● тадбиркорлик субъектлари учун замонавий автодромларни ташкил этиш ва уларни автоматлаштирилган махсус транспорт воситалари билан жиҳозлаш бўйича қўшимча мажбуриятлар юкланади;\n● ҳайдовчилик гувоҳномасини олиш учун назарий ва амалий имтиҳонларни ўтказиш ва баҳолаш инсон омилисиз, тўлиқ автоматлаштирилган ҳолда, бироқ ДЙҲХХ вакилининг бевосита ёки онлайн назорати остида ўтказилади;\n● хизматлар учун тўловлар миқдори тадбиркорлик субъекти томонидан мустақил равишда белгиланади ҳамда келиб тушадиган маблағлар тўлиқ ҳажмда унинг тасарруфида қолади;\n● назарий ва амалий имтиҳонларни муваффақиятли топширган шахсларга ҳайдовчилик гувоҳномасини олиш учун асос бўладиган махсус ҳимояланган сертификатлар берилади. Ушбу сертификатларнинг барча зарур реквизитлари тадбиркорлик субъекти томонидан давлат хизматлари марказлари ва ички ишлар органларига автоматлаштирилган ҳолда тақдим этилади.\nДавлат хизматлари. 2021 йил 1 мартдан бошлаб тадбиркорлик субъектларига айрим турдаги давлат хизматлари кўрсатилишида агент сифатида иштирок этишлари мумкин бўлади. Агент сифатида хизматларни кўрсатувчи тадбиркорлик субъектларининг ходимлари кўрсатилиши мумкин бўлган хизматлар турлари аниқ белгиланган сертификатга эга бўлиши шарт. Сертификатлар аккредитациядан ўтган ўқув марказлари томонидан 3 йил муддатга берилади. Агентлар Давлат хизматлари агентлигининг ягона платформаси доирасида фаолиятни амалга оширадилар. Хизмат кўрсатувчи давлат органлари ва ташкилотлари агентларни тизимга улайди, уларни рўйхатдан ўтказади ва жараённи мониторинг қилади. Давлат хизматлари агентлиги агентларнинг ягона электрон реестрини шакллантиради ва юритади – унинг ёрдамида фуқаролар ўзига қулай агентларни танлаб олишлари мумкин. Хусусий сектор нархларни мустақил равишда белгилайди ҳамда келиб тушадиган маблағлар тўлиқ ҳажмда унинг тасарруфида қолади. Тадбиркорлик субъектлари томонидан агент сифатида хизматлар кўрсатилиши тақиқланган давлат хизматлари рўйхати Вазирлар Маҳкамаси томонидан тасдиқланади.\n● Молия вазирлиги олиб борилган таҳлиллар, самарадорликни ўрганиш натижалари ва аниқ ҳисоб-китоблари асосида салбий хулоса бериши мумкин – бунда уларни ўтказиш амалга оширилмайди;\n● давлат органлари ва ташкилотлари кўрсатилган функцияларни ўзи муассис бўлган давлат корхоналарига юклай олмайди.


Ё «бор!» ё «йўқ!» | www.ziyouz.uz\nБош саҳифа Илм ва фанТехнологияЁ «бор!» ё «йўқ!»\nЁ «бор!» ё «йўқ!»\n2000 йилги статистик маълумотга кўра, дунё миқёсидаги маълумот ҳажми охирги 10 йил ичида 2 бараварга кўпайган. Яъни, мавжуд ахборот ва маълумотлар базаси инсон яралганидан то 2000 йилгача қанча ҳажмга етган бўлса, шунинг тенг ярми охирги 10 йил ичида пайдо бўлган экан. Ёзув, тасвир, товуш ва видео тасвирларни маълумот сифатида санаш мумкин. Маълумот кўпайгани сайин, уни сақлаш, узатиш ва фойдаланиш борасидаги муаммоларни ҳал қилиш масаласи олдимизда кўндаланг туради.\nҲозирда ҳамма нарса рақамли формат ва рақамли ишлаш принтсипига ўтказилмоқда. «Рақамли»ларга ҳар қадамда дуч келамиз. Дигитал (рақамли) ҳам майли, DigitAll (ҳамма нарса рақамларда!) рекламаси бугун барчамиз учун таниш. Нима ўзи рақамли?\nАа, Бб, Вв, … ўзбек тили алифбоси. Худди шунингдек Aa, Bb, Cc … шаклида инглиз, яна бошқа шаклда бошқа бир миллат алифбосини келтириш мумкин. 25-30 та ҳарф ва 10 та рақам билан керакли маълумотларнинг деярли барчасини ифодалай оламиз. Жилд-жилд, раста-раста, жавон-жавон кутубхоналар. Ривожланиш ва тараққиёт манбалари. Ҳаммаси мана шу алифболар ихтиро қилингач дунёга келган. Навбатдаги энг ажойиб алифбода эса, бор-йўғи иккитагина ҳарф бор, 0 ва 1. Лекин шунга қарамасдан, қолган барча алифболар эндиликда унга муҳтож. Чунки, бутун ахборот ва маълумотлар «сунъий зеҳн» соҳиблари — роботлар алифбосига ўтказилмоқда. (Онгсиз роботлар 0 — «ток йўқ» ва 1 -«ток бор»дан бошқа нарсани тушунишмайди.)\nИккитагина ҳарфдан ташкил топганига қарамасдан, рақамли алифбода барча маълумотларни ифодалаш мумкин. Бунда белгиларнинг ҳар бири учун бир нечта 0 ва 1 ёзилади. Масалан, компютернинг энг содда алифбоси АСCИИ кодни қарайлик.\nКўриб турганимиздек, 256 та белги, ҳар бирига 8 тадан жой ажратилган ҳолатда, иккита белги орқали ифодаланган (Бунда ҳар битта катак 1 бит, 8 бит эса 1 байт). Компютернинг транслятор (таржимон) деб аталувчи қурилмаси киритилган маълумотларни 0 ва 1 га айлантириб, қайта ишлайди ва аксинча, 0 ва 1 лардан биз тушунадиган форматга ўгириб, бизга тақдим этади.\nТасвирларда рақамли тушунчаси сал бошқачароқ. Оқ-қора рангда, ҳар бир нуқта учун битта катак, унда 0 жойлашса қора, 1 жойлашса оқ тасвирланади. Бу бир битли монохром тасвир. 2 та катак ажратилса, 4 та ранг ҳосил бўлади: 00, 01, 10, 11. Шу тартибда ҳар бир нуқта учун н та катак ажратилса, 2н та рангли тасвир ҳосил бўлаверади. Ҳозирги компютер экранлари 32 битли ва ундан ҳам юқори рангли тасвирларни таъминлаб бера олади. 32 бит 232 га тенг, бу 4 294 967 296 та ранг дегани. Товушли ҳамда видео маълумотларнинг ҳам ўзита хос рақамланиш услуби бор. ДВД форматидаги видео тасвирнинг ҳар секунди 3,7 миллион бит жойни эгаллайди.\nРақамлаш мураккаб илмий жараён эканлиги билан бир қаторда, ҳақиқий санъат ҳамдир. Масалан, C-Cубе компаниясининг МПEГ-2 кодлаштирувчи қурилмаси рақамли видеотасвирни ҳосил қилувчи 14 та параллел ишлайдиган видео микропротсессорга эга. Ҳар бир протсессор 1,2 миллион мантиқий транзистордан ташкил топган бўлиб, секундига 2,5 миллион арифметик амал бажаради. Унинг умумий самарадорлиги секундига 35 миллион амал.\nОдатда, 0 ва 1 дан иборат рақамлашга иккилик саноқ тизими дейилади. Импулсларни бундай ифодалаш учун «модем» деб аталувчи таржимон қурилма ишлатилади. Кўпчилик, фақатгина интернетдан фойдаланиш учун телефон тармоғига уланадиган қурилма, деб тушунадиган мазкур мосламанинг асосий вазифаси, ахборотни модулятсиялаш, яъни иккилик саноқ тизимига ўтказиш ва демодулятсиялаш, яъни аксинча, 0 ва 1 дан асл ҳолига қайтариб, фойдаланишга тақдим этишдан иборат (МОДЕМ — МОдулятсия, ДЕМодулятсия сўзларидан олинган).\nРақамли услуб аналогга нисбатан: юқори даражадаги ишончлилик; ахборот манбаига (ёзув, товуш, тасвир, видео ёки рақамли маълумотлар) боғлиқсизлик; шифрлаш имконияти — узатилиш хавфсизлик даражасини оширади. Вақтга нисбатан мустақил, яъни ахборотни ҳосил бўлган пайтида эмас, канал тайёр бўлганидагина узатиш каби қатор афзалликларга эга. Булардан ташқари, рақамли маълумотлар ҳажм жиҳатидан ҳам қулай. Битта белгининг (ҳарф, рақам, символ) 1 байтлигини ҳисобга оладиган бўлсак, 1024 та белги 1 килобайт, 1024 килобайт 1 мегабайт, 1024 мегабайт эса 1 гигобайтга тенг. Демак, 1 гигобайт = 1024 х 1024 х 1024 = 1 073 741 824 та белги. Бу ҳар бетида 1024 та белги бўлган, 1024 бетли 1024 та китоб дегани. Эҳ-ҳе, битта DVD дискнинг бир томони 4,7 гигобайт, қаттиқ дискларнинг юзлаб, минглаб гигобайт маълумотни сақлай олишини, у ҳолда, битта дискда бутун бошли кутубхонани, ҳатто бир нечтасини саклаш мумкин эканини англаш мумкин.\n1 — «ток бор» ва 0 — «ток йўқ» форматининг асосий хоссаларидан яна бири ё «бор!» ё «йўқ!» хусусиятидир. Биз биламизки, аналог туридаги телефон тармоқларида шиғиллаш, овоз узилиб қолиши ёки аналог аудио-видео кассеталардаги маълумотлар эса эскириб, яроқсиз ҳолга келиб қолади. Рақамли форматлашда эса, рақамлардан бирортаси бўлмаса, маълумотни ўқиб бўлмайди. Ҳамма рақамлар ўқилган ҳолда эса маълумот тўлиқ ўқилади. Масалан, «А» ҳарфининг АSSII коди «0000 1010» бўлсин. Ҳарфни ташкил қилувчи 8 та сигналдан биронтасини қурилма ўқий олмаса, «А» ҳарфи ҳосил бўлмайди, яъни унинг ўрнига бошқа маълумот пайдо бўлмайди. Яъни, маълумот ё бор бўлади ёки йўқ.\n← Аввалги Аввалги Ер куррасида энг сўнг…\nКейинги → Кейинги: Беҳбудийнинг муносиб шогирди


Орол балиқларидан 112 тур балиқ таомлари тайёрланди\n17 Октябрь 2019 Пайшанба\nМаданият вазирлиги томонидан ташкил этилган “Орол ва Мўйноқнинг қайта тикланиши” мавзусида Халқаро Экофестивал доирасида “Орол балиқларидан 99 тур таомлар” Гастрономик Фестивали бўлиб ўтди. «Кўксув кўли» бўйида балиқчилар тутган балиқлардан, вилоятдан келган ва маҳаллий ошпазларимиздан жами 71 таси таом тайёрлашга киришиб кетишди.\nКўл бўйида тикилган қора уйларда Қорақалпоғистон Республикасининг ҳар бир туманидан келган маданият ҳодимлари барчага дилтортар куй-қўшиқларини, бахши-жировлар қорақалпоқ халқ достонларидан парчалар ижро этиб, кўл бўйида қайиқларда сайр қилаётган одамларга ҳақиқий байрам кайфиятини улашди. Фестивалнинг очилиш маросимида Қорақалпоғистон Республикаси Жўқорғи Кенгеси Қўмита раиси Д.Қурбаниёзов, Қорақалпоғистон Республикаси Вазирлар Кенгаши раиси ўринбосари М.Жуманов, Ўзбекистон Республикаси Маданият вазири ўринбосари К.Акилова, Ўзбекистон Ошпазлар уюшмаси раиси ўринбосари Ҳ.Назаров, Қорақалпоғистон Республикаси Нуроний жамғармаси раиси Ш.Уснатдинов, академик Ж.Бозорбоев ва туман ҳокими С.Дониёровлар сўзга чиқиб, барчани Мўйноқда ўтказилаётган байрам билан чин дилдан муборакбод этишди.\nТаъкидланганидек, «Орол балиқларидан 99 турдаги таом» гастрономик фестивали, «Орол ва Мўйноқнинг қайта тикланиши» экофестивали ва халқ шоирлари Бердақ ва Ажиниёзнинг ижодига бағишланган халқаро шеърий-мусиқий фестивалнинг айнан Мўйноқ туманида ўтказилиши ҳам бежизга эмас. Бунда ўлкани юртимизнинг туризм марказларидан бирига айлантириш ва айниқса, туман аҳолисининг бандлигини таъминлаш, янги иш ўринларини яратиш каби кўплаб эзгу мақсадлар жамланган.\nФестивалга дунёнинг 9 та давлатидан (Қозоғистон, Россия, Франция, Германия, Бельгия, Жанубий Корея, Хитой, Америка ва Англия) 30 дан ортиқ сайёҳлар , Қорақалпоғистон Республикаси ва вилоятлардан 18 меҳмонхона ва 6 туризм компанияси иштирок этишди.\n—Юртингизга биринчи бор келишим. Ўтказилаётган фестиваль менда ўзгача таассурот уйғотмоқда. Айниқса, балиқдан тайёрланаётган тоамлар мени лол қолдирмоқда. Балиқдан бундай таомлар тайёрланишини энди кўряпмиз. Қорақалпоқ куй-қўшиқлари жуда жўшқин. Биз мазза қилиб рақсга тушяпмиз,—дейди франциялик сайёҳ Мари Жозе хоним.\nЧиндан ҳам, «Орол балиқларидан 99 турдаги таом» халқаро гастрономик фестивали бизнинг ошпазларимизнинг нечоғлик моҳир эканлигини исботлади. Буни қарангки, ошпазларимиз балиқдан 112 хил таом тайёрлашди. Мўйноқ тумани ошпазлари эса 78 та балиқли таом тайёрлаган бўлса, шундан 37 таси қадимий таомлардир.\n—Биласизми, балиқдан ҳар хил тоамлар тайёрласа бўлади. Биз бугун балиқдан манти, борек, жугери гуртик, котлет, димлама, кабоб, нўхот шўрва, чучвара ва бошқа таомларни тайёрлаяпмиз, —дейди мўйноқлик ошпаз Гулбаҳор Утекеева.\nФестиваль иштирокчилари ва меҳмонлар ошпазларимиз томонидан тайёрланган 112 та тотли таомлардан тановвул қилиб, «Орол ва Мўйноқнинг қайта тикланиши» халқаро экофестивали томон йўл олишди.\nОхирги янгиланиш: 17.10.2019 | 13:07\nБугунги хостлар .... 778\nБарча хостлар ..... 885254


Моддий рағбат бахш этар қанот - Уч илдиз\nМоддий рағбат бахш этар қанот\nОйлик маошимизга қўша-қўша уйлар, енгил машиналар оладиган замон келди!\nБир машваратда кимсан — ҳуқуқ посбони дангал шундай деган эди:\n«Баъзи профессор-ўқитувчиларнинг талабалардан таъмагирлик йўли билан пул олишдек қабиҳ жиноятидан хабар топсак-да, гоҳида унга кўз юмардик. Чунки, ўша даврда ўқитувчиларга бериладиган маошга рўзғор тебратиб бўлмаслигини тушунардик…»\nҚонун тарозисига тўғри келмайдиган гап бўлса-да, ўша ҳуқуқ посбонининг рўйи-рост гапига, дангаллигига тан бермай илож йўқ эди.\nҲақ гапни айта олиш ҳам марднинг иши!\nУндан ҳам улканроқ Ҳақ гап шуки, бугун олий таълим муассасалари профессор-ўқитувчиларининг маошлари ҳавас қилса арзигулик даражада! Шунинг натижасида биргина 2019-2020 ўқув йилида ўнлаб ЎзМУ профессор-ўқитувчилари имтиёзли уй-жойларга, енгил машиналарга эга бўлдилар!\nҚуйидаги хушхабар жамоамизга янада қувонч ва ғурур бахш этмоқда.\nОТМларнинг профессор-ўқитувчиларини ва бошқа тоифадаги ходимларини моддий рағбатлантириш пул мукофотлари кўринишида ОТМ бюджетидан ташқари маблағлар ҳисобига амалга оширилади.\nВазирлар Маҳкамасининг “Республика олий таълим муассасаларининг профессор-ўқитувчилари ва бошқа тоифадаги ходимларини бюджетдан ташқари маблағлар ҳисобидан моддий рағбатлантириш тартиби тўғрисидаги низомни тасдиқлаш ҳақида”ги қарори қабул қилинди.\nОлий ва ўрта махсус таълим вазирлиги хабарига кўра, ҳужжат билан республика олий таълим муассасаларининг профессор-ўқитувчилари ва бошқа тоифадаги ходимларини бюджетдан ташқари маблағлар ҳисобидан моддий рағбатлантириш тартиби тўғрисида низом тасдиқланди.\nУнга кўра, ОТМларнинг профессор-ўқитувчиларини ва бошқа тоифадаги ходимларини моддий рағбатлантириш пул мукофотлари кўринишида ОТМ бюджетидан ташқари маблағлар ҳисобига амалга оширилади.\nПул мукофотлари ҳар бир ходимнинг меҳнат фаолиятида юқори ижодий ва ишлаб чиқаришдаги эришган ютуқлари, ОТМ фаолияти самарадорлиги ва натижадорлигини оширишга қўшган шахсий ҳиссаси учун ОТМ раҳбарияти томонидан асосий иш ҳақига устама ва қўшимча ҳақлар белгилаш орқали берилади.\nМоддий рағбатлантириш нафақат бир ходим учун, балки ОТМ раҳбарияти ёки бошқа бошқарув органлари томонидан жамоатчилик ишларини бажарган бутун бир жамоа, кафедра, факультет, илмий лаборатория ва бошқа бўлинмалар ходимларига ҳам берилиши мумкин.\nПрофессор-ўқитувчиларга иш ҳақи учун устама ҳақ ва қўшимча ҳақлар Вазирлар Маҳкамасининг 1996 йил 5 июлдаги 236-сон қарори 6-бандига мувофиқ бюджетдан ташқари маблағлар ҳисобидан бир ойлик маошгача бўлган миқдорда табақаланган ҳолда белгиланади.\nОТМнинг бошқа тоифадаги ходимларига эса — ОТМ касаба уюшмаси ташкилотининг тавсиясига кўра олий таълим муассасаси ректори (филиал директори) томонидан белгиланадиган миқдорларда тўланади.\nЎзини ўзи молиялаштириш тизимига ўтган олий таълим муассасаларида профессор-ўқитувчи ва ходимларга устамалар ҳамда моддий рағбатлантириш турлари ва миқдорлари молиявий имкониятдан келиб чиқиб, мустақил белгиланади.\nУстама ҳақларини қатъий мезонларга мувофиқ белгилаш ва тўлаш учун жавобгарлик ОТМ раҳбари зиммасига юкланади.\nОТМ раҳбариятига бажарилган ишлар ва эришилган натижалар тўғрисида нотўғри маълумот тақдим этган ходимлар моддий рағбатлантирилмайди.\n«Адиб ва жамият» йўналишида бир неча китоблар нашр қилинди\nNext story Барча саъй-ҳаракатларимиз ободлик, бунёдкорлик ва халқимиз ҳаётини яхшилашга хизмат қилади\nPrevious story Алвидо, тарихчилар Полвони…


Сайлов тўғрисидаги халқаро стандартлар ва Ўзбекистон қонунчилиги - Hudud24.uz\nТаҳлилСайлов тўғрисидаги халқаро стандартлар ва Ўзбекистон қонунчилиги\nСайлов тўғрисидаги халқаро стандартлар ва Ўзбекистон қонунчилиги\n17:47 / 12-10-2021\nЎзбекистоннинг замонавий сайлов ҳуқуқи халқ ҳокимиятчилигининг муҳим конституциявий институти сифатида халқаро ҳуқуқнинг умумэътироф этилган нормалари ва принципларига тўла мувофиқ келади. Демократик давлатларда сайловлар давлат ҳокимияти органларини шакллантиришнинг ёки давлатни бошқаришнинг асосий механизми сифатида намоён бўлади.\nСайловларнинг ўтказилиши, уларнинг қонуний ва адолатли бўлиши, шунингдек, барча учун сайлаш ва сайланиш ҳуқуқининг кафолатганлиги демократик давлатнинг асосий белгиларидан бири ҳисобланади ҳамда халқ ҳокимиятчилигини ифодалайди. Зеро, Ўзбекистон Республикаси Конституциясида халқ давлат ҳокимиятининг бирдан-бир манбаи эканлиги белгиланган.\nСўнгги йилларда мамлакатимизда демократик сайлов тизимини янада такомиллаштириш давлат сиёсатининг устувор йўналишларидан бири бўлиб келмоқда. Бугунги кунда фуқароларнинг сайлов ҳуқуқи кафолатлари Ўзбекистон Республикаси Конституцияси, Сайлов кодекси ва бошқа қонун ҳужжатларида ўз аксини топган. Бош қомусимизнинг 32-моддасида Ўзбекистон Республикаси фуқароларининг жамият ва давлат ишларини бошқаришда бевосита ҳамда ўз вакиллари орқали иштирок этишга доир конституциявий ҳуқуқи мустаҳкамланган.\nМаълумки, демократик, эркин, адолатли сайловларни ўтказиш мезонлари ва стандартлари БМТ, ЕХҲТ ва бошқа халқаро ташкилотларнинг ҳужжатларида акс эттирилган. Сайлов ҳуқуқи БМТнинг бир қатор универсал халқаро ҳужжатларида ўз ифодасини топган.\nХусусан, Инсон ҳуқуқлари умумжаҳон декларациясининг 21-моддасида шундай дейилади: “Ҳар бир инсон бевосита ёки эркин сайланган вакиллар воситаси орқали ўз мамлакатини бошқаришда қатнашиш ҳуқуқига эга. Халқ иродаси ҳукумат ҳокимиятининг асоси бўлиши лозим; бу ирода даврий ва сохталаштирилмаган, ялпи ва тенг сайлов ҳуқуқидан яширин овоз бериш йўли билан ёки овоз бериш эркинлигини таъминлайдиган бошқа тенг қийматли шакллар воситасида ўтказиладиган сайловларда ўз аксини топиши лозим”.\nФуқаролик ва сиёсий ҳуқуқлар тўғрисидаги халқаро пактнинг 25-моддасидан қуйидагича норма ўрин олган: “Ҳар бир фуқаро 2-моддада эслатиб ўтилган ҳеч бир камситишларсиз ва асосланмаган чеклашларсиз қуйидаги ҳуқуқ ҳамда имкониятларга эга бўлиши керак: a) ҳам бевосита, ҳам эркин сайланган вакиллар орқали давлат ишларини бошқаришда қатнашиш; b) ялпи ва тенг сайлов ҳуқуқи асосида, яширин овоз бериш орқали ўтказиладиган ва сайловларнинг эркин ҳолдаги хоҳиш-иродасини таъминловчи чинакам даврий сайловда овоз бериш ва сайланиш”.\nИрқий камситишнинг барча шаклларини тугатиш тўғрисида халқаро конвенциянинг 5-моддасида сиёсий ҳуқуқлар, шу жумладан, умумий ва тенг сайлов ҳуқуқи асосида сайловда қатнашиш — овоз бериш ва ўз номзодини кўрсатиш ҳуқуқи, мамлакат бошқарувида қатнашиш ҳуқуқи, ҳар қандай даражадаги давлат ишларига раҳбарликда бўлганидек, худди шунингдек, давлат хизматига теппа-тенг кириш ҳуқуқига нисбатан барчанинг қонун олдида тенг ҳуқуқлигини таъминлаш назарда тутилган.\nХотин-қизлар ҳуқуқлари камситилишининг барча шаклларига барҳам бериш тўғрисидаги Конвенциянинг 7-моддасида шундай дейилган: “Иштирокчи давлатлар мамлакатнинг сиёсий ва жамоат ҳаётида хотин-қизлар камситилишига барҳам бериш юзасидан барча тегишли чораларни кўрадилар, жумладан, аёлларга эркаклар билан тенг шарт-шароитлар асосида қуйидаги ҳуқуқларни таъминлайдилар: а) барча сайловлар ва оммавий референдумларда овоз бериш ва оммавий сайланадиган органларга сайланиш”.\nЮридик жиҳатдан мажбурий кучга эга шартномалардан ташқари, халқаро ташкилотлар сайлов масалалари бўйича тавсиявий характерга эга қоидаларни ҳам ишлаб чиққанлар, улар одатда “юмшоқ халқаро ҳуқуқ” деб номланади. Гарчи, ушбу ҳужжатлар юридик кучга эга бўлмаса-да, улар ташкилотлар аъзолари орасида маълум нормаларни қўллаб-қувватлашнинг юқори даражасини кўрсатади.\nМасалан, дунё мамлакатлари парламентларини бирлаштирувчи Парламентлараро иттифоқ 1994 йилда Адолатли ва ҳалол сайлов мезонлари тўғрисидаги декларацияни қабул қилди. Европа Кенгаши шафелигида ташкил этилган Ҳуқуқ орқали демократия бўйича Европа комиссияси (Венеция комиссияси) сайловга оид бир қатор раҳбарий кўрсатма ва ҳужжатларни, жумладан, 2002 йилда Сайловларни ўтказиш учун тавсиявий нормалар тўпламини ишлаб чиқди.\nЕХҲТнинг демократик сайловлар ўтказиш бўйича асосий стандартлари ЕХҲКнинг Инсон мезонлари бўйича конференцияси Копенгаген йиғилиши ҳужжатида мустаҳкамланган.\nИштирокчи давлатлар инсон шахсига хос бўлган қадр-қимматни тўлиқ ифодалаш учун мутлақо зарур бўлган ва барча инсонлардан тенг ва ажралмас бўлган адолат элементлари қаторига сайловчиларнинг ўз вакилларини танлашда эркин фикр билдиришларини таъминлайдиган шароитларда яширин овоз бериш ёки эркин овоз беришнинг тенг тартиб-таомиллари орқали оқилона вақт оралиғида ўтказиладиган эркин сайловлар кириши белгилаган.\nИштирокчи давлатлар даврий ва ҳаққоний сайловлар жараёнида эркин ва ҳалол ифода этилган халқ иродаси ҳар қандай ҳукуматнинг куч ва қонунийлиги асосидир, деб таъкидлайдилар. Иштирокчи-давлатлар ўз фуқароларининг мамлакатни бошқаришда бевосита ёки адолатли сайлов жараёнида эркин сайланган вакиллар орқали иштирок этиш ҳуқуқини ҳурмат қиладилар.\nХалқнинг хоҳиш-иродаси ҳукумат ҳокимиятининг асоси бўлиб хизмат қилиши учун иштирокчи давлатлар:\nқонун ҳужжатларида белгиланган муддатларда эркин сайловлар ўтказиш;\nмиллий қонун чиқарувчи органнинг ҳеч бўлмаганда битта палатасидаги барча мандатларга умумий сайловларда номзодлар ўртасида эркин рақобат бўлишига йўл қўйиш;\nвояга этган фуқароларга умумий ва тенг сайлов ҳуқуқини кафолатлаш;\nовоз бериш яширин тарзда ўтказилишини ёки унга тенг келадиган эркин овоз бериш тартиби қўлланишини, овозларни санаш ва ҳисобот беришнинг адолатли бўлишини ва расмий натижалар эълон қилинишини таъминлаш;\nфуқароларнинг шахсий ёки сиёсий партиялар ёки ташкилотларнинг вакиллари сифатида сиёсий ёки давлат лавозимларини эгаллаш ҳуқуқини ҳурмат қилиш ва бошқа бир қатор мажбуриятларни оладилар.\nЮқоридаги ҳужжатлардан келиб чиққан ҳолда, ЕХҲТнинг сайлов принциплари қуйидагилардан иборат этиб белгиланган: умумийлик, тенглик, эркинлик, ҳалоллик, яширинлик, очиқлик ва ҳисобдорлик. Шунингдек, БМТнинг фундаментал инсон ҳуқуқ ва эркинликлари асосида сайлов ҳуқуқининг қуйидаги тамойиллари шакллантирилган: умумий, тенг, тўғридан-тўғри, яширин овоз бериш йўли билан сайлаш. Ўзбекистон сайлов қонунчилиги мазкур тамойилларнинг барчасини ўз ичига олган.\nЎзбекистон Республикасида барча фуқароларга сайлаш ва сайланиш ҳуқуқи кафолатланган. Фақатгина, қонунда белгиланган айрим тоифадаги фуқароларнинг сайлов ҳуқуқлари чекланган.\nФуқароларнинг сайлов ҳуқуқи сиёсий ҳуқуқлар сифатида Ўзбекистон Республикаси Конституциясининг 32 ва 117-моддаларида мустаҳкамланган. Ушбу конституциявий ҳуқуқларнинг чекланиши ҳам, албатта, Бош қомусимизда ўз ифодасини топган.\nЎзбекистон Республикаси Конституциясининг 117-моддасидан қуйидагича норма ўрин олган: “Суд томонидан муомалага лаёқатсиз деб топилган фуқаролар, шунингдек суд ҳукми билан озодликдан маҳрум этиш жойларида сақланаётган шахслар сайланиши мумкин эмас. Суд томонидан муомалага лаёқатсиз деб топилган, шунингдек оғир ва ўта оғир жиноятлар содир этганлиги учун суднинг ҳукми билан озодликдан маҳрум этиш жойларида сақланаётган шахслар сайловда иштирок этмайди. Бошқа ҳар қандай ҳолларда фуқароларнинг сайлов ҳуқуқларини тўғридан-тўғри ёки билвосита чеклашга йўл қўйилмайди”.\nУшбу норма фуқароларнинг сайлаш ва сайланиш ҳуқуқларининг аниқ чегарасини белгилайди. Фуқароларнинг сайлов ҳуқуқларини чеклашнинг бошқа ҳар қандай шаклларини истисно этади.\nТаъкидлаш жоизки, сўнгги йилларда сайлов қонунчилигини демократлаштириш, уни халқаро стандартларга мувофиқлаштириш соҳасида амалга оширилган ислоҳотлар фуқароларнинг сайлов ҳуқуқларини чеклашни либераллаштириш соҳасини ҳам четлаб ўтмади.\nХусусан, 2019 йилгача Конституцияга биноан, суд томонидан муомалага лаёқатсиз деб топилган фуқаролар, шунингдек суд ҳукми билан озодликдан маҳрум этиш жойларида сақланаётган шахслар сайланишлари мумкин эмас ва сайловда қатнашолмас эди. Бу борада “Сайлов тўғрисидаги қонун ҳужжатлари такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш ҳақида”ги қонун муҳим аҳамят касб этди. Мазкур Қонунга биноан фақатгина оғир ва ўта оғир жиноятлар содир этганлиги учун суднинг ҳукми билан озодликдан маҳрум этиш жойларида сақланаётган шахсларгина сайловда иштирок этолмаслиги белгиланди.\nШу билан бирга, Сайлов кодексига биноан, бир қатор шахсларнинг пассив сайлов ҳуқуқлари ҳам чекланган. Жумладан, қасддан содир этилган жинояти учун илгари судланган фуқаролар Ўзбекистон Республикаси Президентлигига номзод этиб рўйхатга олинмайди.\nМиллий маркази бош юрисконсульти\nЁшлар ҳуқуқига эътибор халқаро ҳамжамият кун тартибида\nТаҳлил 15:32 / 14-10-2021\nАнор доналари каби эзилдим… (Мутлақо шахсий қараш)\nТаҳлил 16:06 / 13-10-2021\nЁш сайловчилар нималарни билиши керак?\nТаҳлил 14:50 / 13-10-2021


Пакетларни олиб киришга белгиланган тақиқ бизнес фойдасига қайта кўриб чиқилди | NORMA.UZ\nПакетларни олиб киришга белгиланган тақиқ бизнес фойдасига қайта кўриб чиқилди\nПрезидентнинг 2018 йил 18 майдаги ПҚ–3730-сон қарорига тегишли тузатишлар киритилди.\nЭслатиб ўтамиз, 2019 йил 1 январдан бошлаб ТИФ ТН бўйича 3923 21 000 0, 3923 29 100 0, 3923 29 900 0 кодли маҳсулотларни мамлакатимизга олиб кириш тақиқланган (18.05.2018 йилдаги ПҚ–3730-сон қарорнинг 5-бандига қаранг).\nУшбу нормага анча жиддий тузатишлар киритилди:\nбиринчидан, умуман олиб кириш эмас, фақат «эркин муомалага чиқариш (импорт)» божхона режими остида жойлаштириш тақиқланган. Ушбу аниқлаштириш билан бошқа божхона режимларига (Божхона кодексининг 25-моддасига қаранг) жойлаштирган ҳолда амалда олиб киришга рухсат берилган;\nиккинчидан, тақиқ фақат тутқичи кесилган ёки тутқичли полимер плёнкали пакетларга нисбатан татбиқ этилади. Тегишинча, тутқичсиз, юқорида санаб ўтилган ТИФ ТН кодлари бўйича таснифланадиган пакетларни импорт қилиш мумкин;\nучинчидан, кўрсатилган товар позицияларининг хўжалик юритувчи субъектлар томонидан ўз ишлаб чиқариш эҳтиёжлари учун, шунингдек гуманитар ёрдам, реклама сифатида ва синов ўтказиш учун импорт қилиниши – тақиқ остига тушмайдиган истисноли ҳолатлар. Аввал бўлганидек, жисмоний шахслар товарлар ва шахсий буюмларини ташиш ва ўраш чоғида ўз эҳтиёжлари учун пакетларни олиб киришлари мумкин.\nҲужжат Қонун ҳужжатлари маълумотлари миллий базасида эълон қилинган ва 24.05.2019 йилдан кучга кирди.\nЭкспорт қилувчиларга транспорт харажатлари компенсация қилинади\nГиламлар тайёрлаш ва экспорт қилиш давлат томонидан қўллаб-қувватланади\nЖарималар: импорт ва экспорт қилувчилар учун нималар ўзгаради\nЦемент импортига чекловлар олиб ташланди\nТашқи савдо операциялари янги схема бўйича мониторинг қилинади\nМаҳаллий экспортчиларни қўллаб-қувватлаш кенгайтирилди


Болани қаромоғига олиш | Shosh.uz\nБош саҳифа » Ислом » Уккоша масжиди » Илм. Болани қаромоғига олиш\nИлм. Болани қаромоғига олиш\nБолани қарамоғига олиш Росулуллоҳ соллаллоҳу алайҳи васалламнинг ҳаётларида ҳам бўлган. У зот Зайд ибн Хорисани ўзларига ўғил қилиб олганлар. Аввалида Зайд ибн Хорисани Зайд ибн Муҳаммад дейишар эди. Аллоҳ таоло “Аҳзоб” сураси 5-оятида:\nБу оятлар нозил бўлгунича, одамлар бировнинг боласини ўғил қилиб олиб юрганлар. Инсонлар жамиятдаги мавжуд тушунча, урф-одатлар ила иш тутишган. Энди эса оят нозил бўлиб, бу одатни ботил қилди. Ўз-ўзидан, одамларда «Нима қилиш керак, аввал асраб олинган фарзанд хусусида нима қиламиз?», «Олдинги ишларимиз учун ҳам жавоб берамизми?» каби саволлар пайдо бўлади. Ушбу ояти карима ана шу саволларга жавоб бермоқда.\n«Уларни ўз оталарининг номи билан чақиринглар. Ана шу Аллоҳнинг наздида тўғридир».\nЯъни, «Асраб олинган фарзандларни асраб олган одамнинг номи билан эмас, ўзининг ҳақиқий отаси номи билан чақиринглар».\nИмом Бухорий ва имом Муслимлар ҳазрати Абдуллоҳ ибн Умар розияллоҳу анҳудан қуйидагиларни ривоят қиладилар:\n«Расулуллоҳнинг мавлолари – дўстлари Зайд ибн Ҳорисани фақат «Зайд ибн Муҳаммад», деб чақирар эдик. Қуръони Каримнинг «Уларни ўз оталарининг номи билан чақиринглар. Ана шу Аллоҳнинг наздида тўғридир» ояти нозил бўлганидан кейин Расулуллоҳ соллаллоҳу алайҳи васаллам Зайдга: «Сен Зайд ибн Ҳориса ибн Шурҳабийлсан», – дедилар».\n«Агар оталарини билмасангиз, улар сизнинг дин қардошларингиз ва дўстларингиздир». Мабодо, асраб олинган боланинг ҳақиқий отаси ким экани маълум бўлмаса, улар сизга Ислом дини бўйича қардош бўладилар. «Дин қардошим», деб мурожаат қилинглар. Ёки мавлоингиз, яъни дўстларингиз бўладилар. «Эй дўстим», деб мурожаат қилинглар. Аммо, зинҳор «Ўғлим», «Фарзандим» деб мурожаат қилманглар.\nУшбу оятлар нозил бўлгунга қадар бировнинг боласини “фарзандим” деб, унга ўз сулбидан бўлган фарзандига қилган муомалани қилиб юрганлар бу ҳақдаги илоҳий ҳукмни билмаган эдилар.\n«Билмасдан қилган хато нарсангиз учун сизга гуноҳ йўқ…»\nШунинг учун бу оятлар нозил бўлгунча қилган ишларингизни ўйлаб, хижолат бўлманг, энди ҳукмни билдингиз, унга амал қилишга ўтинг.\n«…бироқ қалбларингиз қасд қилган нарсада (бор)».\nАммо ўша ишни билмасдан эмас, билиб туриб қилган бўлсангиз, гуноҳга қоласиз. Бировнинг боласини «ўз болам», деб даъво қилиш гуноҳ эканини билиб туриб, шу ишни қилсангиз, гуноҳ бўлади.\nҲа, Аллоҳ ўта мағфиратли ва ўта раҳмли Зотдир.\nХатоларни кечиради ва тўғри йўлни Ўзи лутф билан кўрсатади.\nДилингиздан қасд қилган бўлсангиз ҳам, тавба қилсангиз, Аллоҳ мағфиратли ва раҳмлидир, кечиради, яъни билмасдан қилинган хато учун Аллоҳ сизни гуноҳкор қилмайди. Аммо қасддан қилган гуноҳингиздан ҳам қайтишга йўл бор».\nУшбу ояти кариманинг ҳукмига биноан, биров бегона болани ўз номига ўтказиб олиши, уни «ўз болам» дейиши ҳаромдир. Шунингдек, бировни «отам» деб танлаши ҳам катта гуноҳдир.\nИмом Бухорий ва имом Муслимлар ривоят қилишларича, Набий соллаллоҳу алайҳи васаллам:\n«Ким ўзи билиб туриб, отасидан бошқанинг боласиман, деб даъво қилса, унга жаннат ҳаромдир», – деганлар.\nЧунки Ислом кўзда тутган олти катта масаладан бири инсон наслини муҳофаза қилишдир. Шунинг учун ҳам никоҳ, талоқ, идда ва шунга ўхшаш кўпгина ҳукмлар жорий қилинган. Ҳамма нарса инсон наслининг тоза, пок, очиқ-ойдин бўлишига қаратилган. Агар шундай қилинмаса, ҳаром-ҳалол аралашиб, ота боласини, бола отасини, она қизини, қиз онасини, ака синглисини, сингил акасини танимайдиган бўлиб кетади. Инсоният ҳалокатга учрайди. Насли бегона болани ўз наслидан бўлган болалари қаторига қўшиш билан кўпгина ҳаром-хариш ишлар юзага чиқади. Маҳрамлик-номаҳрамлик қоидалари бузилади. Бир куни келиб, ота ўз қизига ёки ака синглисига уйланиб қолиши мумкин. Мерос масаласида ва бошқа кўпгина масалаларда ҳам ўнглаб бўлмас хатолар вужудга келиши муқаррар. Шунинг учун Исломда бу иш ҳаром қилинган.\nАммо бу етим болани, қийинчиликда қолган оиланинг боласини боқиб олиш, тарбия қилиш мумкин эмас экан дегани эмас. Аксинча, бундай қилинса, жуда ҳам савоб бўлади. Бу ишларни қилиш керак. Лекин бегона болани ўзининг номига ўтказиб олиш эмас, балки у аслида кимнинг фарзанди бўлса, ўшанинг номида қолдириш керак. Ҳамда шариат ҳукмига мувофиқ боқиш, тарбиялаш лозим.\nИслом оилани мустаҳкамлашга катта эътибор берган. Оила доимо пок, мустаҳкам бўлиши, шариат ҳукмига биноан яшаши учун барча чораларни кўрган. Чунки оилалар пок бўлмагунича, жамият покланмайди. Оилалар мустаҳкам бўлмагунича, жамият мустаҳкам бўлмайди. Оилалар диндор бўлмагунича, жамият диндор бўлмайди. Ҳа, кўп нарса оиладан бошланади.\nҚуръони Карим инсонларни аста-секин тарбиялаб, етук шахсларни ва мусулмон жамиятини етиштиришни буюрган. Одамларни жоҳилият ботқоғидан чиқариб, Ислом нурига рўбарў қилган. Жамиятни шакллантириб, илоҳий қонун-қоидалар асосида яшашни ўргатиб келган.\nЮқоридаги оятларда инсонларнинг насабга, никоҳга тегишли ўзаро алоқаларининг илоҳий ҳукмга тўғри келадиган-келмайдиган жиҳатлари баён қилиб ўтилди (“Тафсири Ҳилол”).\nУламоларимиз ушбу оятдан бир неча ҳукмларни олдилар. Биринчидан. Боқиб олинган боланинг насаби ўзининг аслий отасидан собит бўлиши, боқиб олинган бола маҳрамларидан бўлмаса, ўзи ва унинг аёли боқиб олувчига номаҳрам бўлиши,\n…Қачонки Зайд ундан ўз ҳожатини адо этгач, сени унга уйлантирдик. Токи, мўминларга асранди болаларининг хотинларида, улардан ҳожатларини адо қилишгач, танглик бўлмасин деб. Ва Аллоҳнинг амри бўлажакдир. (Аҳзоб 37-оят)\n«Қачонки Зайд ундан ўз ҳожатини адо этгач, сени унга уйлантирдик», – демоқда.\nЯъни «Зайд ибн Ҳориса розияллоҳу анҳу Зайнаб бинти Жаҳшдан ҳожатини адо этиб, уни талоқ қилгач, Биз Ўзимиз сенга уни завжа – хотин қилиб бердик», – демоқда.\nШундай бўлиши керак эди. Аллоҳ таолонинг иродаси шу эди. Аллоҳ субҳанаҳу ва таоло Зайнаб бинти Жаҳш розияллоҳу анҳони Набий соллаллоҳу алайҳи васалламга Ўзи никоҳлаб қўйди. Бу ерда валий ҳам, маҳр ҳам, гувоҳ ҳам йўқ. Ҳаммасининг ўрнига Аллоҳнинг амри бор.\nЗайнаб бинти Жаҳш онамиз бундай никоҳ билан фахрланиб юрар эдилар.\nИмом Бухорий Анас ибн Молик розияллоҳу анҳудан қилган ривоятда бу ҳақда шундай дейилади:\n«Зайнаб бинти Жаҳш розияллоҳу анҳо Набий соллаллоҳу алайҳи васалламнинг бошқа аёлларига фахрланиб:\n«Сизларни аҳлларингиз никоҳлаб берган, мени эса Аллоҳ таоло етти осмоннинг устидан никоҳлаб берган», – дер эди».\nКейинги жумлада бу ишнинг ҳикмати очиқ баён этилади:\n«Токи, мўминларга асранди болаларининг хотинларида, улардан ҳожатларини адо қилишгач, танглик бўлмасин деб…»\nБировнинг асранди боласи хотинидан ўз ҳожатини адо этиб, уни талоқ қилса, уни асраб олган киши ҳалиги аёлга уйланиши мумкин эмас, деган жоҳилиятнинг ғирт мантиқсиз бўлган қонунини энди Аллоҳ таолонинг Ўзи тўғрилади. Бу ишда намуна тариқасида Пайғамбари Муҳаммад соллаллоҳу алайҳи васалламнинг шахсан ўзларини танлади.\n«Ва Аллоҳнинг амри бўлажакдир».\nБўлмасдан, иложи йўқ. Шунинг учун ҳам Аллоҳ таолонинг бу борадаги амрига ҳам амал қилинди. Расулуллоҳ соллаллоҳу алайҳи васаллам Зайнабга уйландилар. Шу билан жоҳилиятнинг одамлар ҳаётига ва онгига қаттиқ сингиб кетган одатларидан бири – «Асранди ўғилнинг талоқ қилган хотинига уйланиш ҳаром» деган қонуни ботил бўлди. Мўминлардан яна бир танглик кўтарилди. (“Тафсири Ҳилол”)\nДемак, бола асраб олган одамнинг аёли асраб олинган болага номаҳрам бўлади, асраб олинган боланинг аёли ҳам асраб олувчига номаҳрам бўлади.\nАсраб олинган бола асраб олувчига маҳрам бўлиши\nАсраб олинган бола қиз бўлса, асраб олувчи эрнинг эмизувчи ҳолатдаги опа-сингиллари ёки ака-укаларининг аёллари икки ярим йил ичида болани эмизсалар, асраб олувчи эрнинг жияни ҳисобланиб, маҳрамига айланади. Агар асраб олинган бола ўғил бўлса, асраб олувчи аёлнинг эмизувчи ҳолатдаги ора-сингиллари ёки ака-укаларининг аёллари ўша ўғил болани эмизсалар асраб олувчи аёлга жиян бўлгани учун, маҳрам ҳисобланади.\nАсраб олинган боланинг мерос олиши\nАсраб олинган бола асраб олувчиларнинг орасида насабий алоқаси бўлмай бегона бўлса, бир-бирларидан мерос олишлари жоиз бўлмайди. Балки қўлларида қолган мулклар насабий меросхўрларнинг ҳаққи ҳисобланади. Лекин мерос қолдирувчилар тириклик вақтида “вафотимдан кейин сенга” демасдан, ҳаётликларининг ўзида ҳадя қилиб, қўлига топширсалар ҳадя олувчиларнинг мулкига ўтади. Бунда “вафотимдан кейин сенга” деган нарса айтилмаслиги ва ҳадя қилинган суратда қўлига қабз, яъни топширилган бўлиши шарт.\nЗинодан туғилган боланинг насаби\nНикоҳсиз туғилган боланинг насаби ҳомила пайдо бўлгандан кейин ва хотиннинг орасида никоҳ боғланган бўлса, онасидан насаб собит бўлади.\nБолани эмизиш муддати икки йил бўлиб, ундан кейин эмизиш ҳаром ҳисобланади. Лекин никоҳни ҳаром бўлиши эътиборидан икки ярим йил олинган. Яъни, икки ярим йил ичида бир аёл бирор болани эмизса, ўша аёл унинг онаси ва у аёлнинг фарзандлари учун эмган болага никоҳлари ҳаром бўлади. Шунингдек, боланинг қизларини ва ўғилларининг эмизгувчининг ўғил қизларига никоҳи ҳалол бўлмайди. Эмизган аёлнинг эри эмган болага ота бўлиши учун ўша эмизаётган сути отадан туғилган боланинг сути бўлиши керак. Яъни, аёл эри билан суҳбатидан бола туғилиб, сут эмизаётган муддатда бегона болани эмизган бўлиши керак. Шунинг учун бир аёлнинг аввалги яшаган эри модомики сут ундан бўлмаса, эмган бегона болага ота бўла олмайди. Эмизгувчи аёл албатта она бўлади. Лекин яқинлик қилган аёлининг эмизикли боласи бўлгани учун эмган бола ва унинг авлодлари у эрга никоҳи ҳаром бўлади. Масалан : бир киши ҳомиладор аёлини талоқ қўйса, бола туғиши билан у аёлнинг иддаси чиқади. Сўнг бошқа эрга тегса ва аёл бегона болани эмизса, аёлнинг аввалги эри эмган боланинг эмикдош отасига айланади. Кейинги эса эмикдош ота ҳисобланмайди.\nЭмикдош бўлиш учун бир вақтда эмишган бўлиш шарт эмас\nЗайд бир онани эмса, йиллар ўтиб бошқа бола ҳам ўша онани эмса, иккиси эмикдош ака-ука ҳисобланади. Шунинг учун эмикдошлик собит бўлиши учун бир вақтда эмишган бўлиши шарт эмас. “Дуррул мухтор” китобида : Бир аёлнинг икки эмизган боласи ака-укага айланадилар, гарчи эмган вақтларининг орасидаги фарқ катта бўлса ҳам. Масалан : бир аёл биринчи эмизган боласи билан кейинги эмизган боласининг ораси 20 йил бўлсада, улар икки ярим ёш ичида эмизилсалар иккиси ҳам бир-бирига ака-ука бўладилар.\nЭмикдош жиянини никоҳига олиш жоизми?\nСавол: Зайд бир вақтлар бир аёлни эмган эди. Йиллар ўтиб Зайд қиз фарзандли бўлди. Зайдни ёшлигида эмизган аёл ҳам ўғил фарзандли бўлди. Улар катта бўлгач бир-бирларига никоҳланишди. Бу ҳолда нима қилиш керак?\nЖавоб: Зайднинг қизи Зайдни эмизган аёлнинг ўғлига эмикдошлик йўли ила жиян ҳисобланади. Аллоҳ таоло насаб орқали никоҳи ҳаром қилинганларни эмикдошлик орқали ҳам ҳаром қилган. Бир кишига ўзининг насабий акасининг қизига уйланиши ҳалол бўлмагани каби, эмикдош ака-укасининг қизига уйланиши ҳам ҳалол бўлмайди.\nСавол: Икки бола бир онани эмган бўлса, эмишганларнинг сингилларига уйланиш ҳалол бўладими?\nЖавоб: Эмишганларнинг бири эмиздиргувчининг фарзанди бўлса, бегона эмган болага эмиздиргувчининг қизларига уйланиш ҳаром бўлади. Лекин эмизган аёлнинг фарзандига бегона эмган боланинг опа-сингилларига уйланиш жоиз бўлади. Масалан Оминанинг ўзини Абдуллоҳ ўғли бор эди. У Убайдуллоҳ деган бегона болани эмизди. Оминанинг ўғли Абдуллоҳга Убайдуллоҳнинг сингилларининг никоҳи жоиз. Лекин Убайдуллоҳга Абдуллоҳнинг сингиллари никоҳи жоиз эмас.\nislom.uz ва fiqh.uz сайтларида келтирилган маълумотлар асосида Илҳомжон Мадалиев тайёрлади\nTags Илҳомжон Мадалиев Муйи Муборак\nPrevious Хатамжон Абдурахмонович Кетмонов\nNext Серебряные монеты Узбека монетного двора Крым\nPost Views: 195 Илҳомжон Мадалиев, Мўйи Муборак жомеъ масжиди имом хатиби


Нукус шаҳридаги халқаро аҳамиятдаги йўлда 18 январь куни «Mercedes-Benz» ва «Malibu» ҳайдовчилари пойга ўйнади. Бу ҳақда Ички ишлар вазирлиги йўл ҳаракати хавфсизлиги бош бошқармаси матбуот хизмати хабар қилди.\nМаълум қилинишича, 18 январь куни Нукус шаҳар ҳудудидан ўтган А-380 халқаро аҳaмиятдаги автомобиль йўлида «Mercedes-Benz S400» русумли автомобиль ҳайдовчи С.Ж. ва «Malibu» ҳайдовчиси А.А.лар йўл ҳаракати қоидаларини четлаб ўтган ҳолда бошқа ҳаракат қатнашчиларининг эркин ҳаракатига халақит бериб, пойга ташкил этган. Шу тариқа қоидабузарлик содир этганликлари маълум бўлган.\nҚорақалпоғистон Ички ишлар вазирлиги йўл ҳаракати хавфсизлиги бошқармаси масъул ходимлари томонидан суриштирув ишлари олиб борилган. Шунингдек, қоидабузар ҳайдовчиларга нисбатан белгиланган тартибда чора кўрилган.\nЙўл ҳаракати хавфсизлиги бошқармаси хабарида барча ҳайдовчилардан белгиланган қоидаларга амал қилишларини сўраб, қоидаларни четлаб ўтганларга жазо чораси кўрилишини эслатиб ўтган.\nМавзуга доир: Тошкентда йўловчи талашган автобус ҳайдовчиларидан транспортни бошқариш ҳуқуқи олиб қўйилди\nАввалроқ Тошкент вилоятининг Қибрай ва Юқори Чирчиқ туманларини Тошкент шаҳри билан боғловчи янги қурилган автомобиль йўлида бир гуруҳ ҳайдовчилар тунги вақтда хавфли ҳолатни юзага келтирган ҳолда пойга уюштиргани ҳақида хабар берилганди.


Davletov.uz канали муаллифи Қобил Хидиров Ўзбекистон Республикаси Марказий банки раиси Мамаризо Нурмуратов билан ўтказган суҳбатни мароқ билан томоша қилдим. Интервьюни тайёрлаш ва ўтказишга жуда профессионал жиҳатдан ёндашилган. Интервюда берилган барча саволлар турли форумларда иқтисодчилар кўтарган қизғин ва долзарб мавзуларни қамраб олган, саволлар иерархияси тўғри танланган ва мулоқот жуда жонли бўлган.\nЎз навбатида, Марказий банк раиси Мамаризо Бердимуратовичга ҳам алоҳида раҳмат, чунки у киши бошқалардан фарқли ўлароқ, иқтисодий сиёсатдаги ўз фикрлари ва тутган сиёсатини очиқроқ бўлишган.\nАна шу суҳбат давомида кўтарилган мавзулар юзасидан иқтисодчи ва тадбиркор сифатида бир қатор фикрлар юзага келди.\nМарказий банкнинг рўй бераётган ҳодисалар кўлами, мамлакат иқтисодиётига бўлаётган оғир таъсирини кўра била туриб, 2018 йилда эълон қилган «инфляцияни жиловлаш» олий мақсадидан қайтиш нияти йўқ. Боз устига, коронавирус Марказий банк раисининг таъбири билан айтганда, «не было бы счастья, да несчастье помогло» («бахтсизлик бўлмаганда, бу бахт бўлмасди») қабилидаги омил бўлиб, ўйланган режалардан кўпроқ инфляция даражаси тушишига олиб келди.\nИнфляцияни жиловлаш учун Марказий банк турли йўллар билан тижорат банкларининг мамлакат тараққиёти учун ўта муҳим бўлган инвестицион лойиҳаларни кредитлаш қобилиятини чекламоқда:\nТижорат банкларининг 20 трлн сўмга яқин миқдорда корхона ва хусусий шахсларнинг банклардан олган кредитлари тўлов муддатлари ортга сурилган. Бошқача қилиб айтганда, банкларнинг ана шу миқдордаги одатий ресурслари камида 6 ой давомида айланмада бўлмайди ва пул бозорида умумий инвестицион маблағларнинг ресурслари бўлиб хизмат қила олмайди;\nБанкларнинг ортиқча маблағларини Марказий банкка кўпроқ жалб қилиш учун тижорат банкларидан «overnight» ва 7-14 кунлик депозитлар 14-15 фоиз устама тўлов ҳисобига депозитларга жалб қилинмоқда. Демак, тижорат банклари кредит бермасалар ҳам депозитлар орқали қўшимча даромадлар олиши мумкин. Лекин тўланаётган 14-15 фоиз устама Марказий банкнинг қайси даромадлари ҳисобидан бўляпти?\nТижорат банкларининг резерв талабларини қайта кўриб чиқиш ҳисобига яна қўшимча 2,6 трлн сўм «ликвидлик даражасини ошириш» қиёми асосида пул айланмасидан бутунлай четга чиқарилган;\nБундан ташқари, банкларнинг ўз ички ресурслари бўлган 30 трлн сўмга яқин маблағлар Марказий банк тавсиялари асосида корхоналарга фақат айланма маблағлар тарзида турли револьвер кредитлар беришга қаратилиши белгилаб қўйилган. Яъни банклар ўзларининг ички ресурсларини ҳам турли инвестицион лойиҳаларни молиялаштиришга қарата олмайди.\nАгар Ўзбекистон бўйича 2020 йил 1 март ҳолати бўйича айланмадаги умумий пул миқдори (агрегат М1) 40 трлн сўмдан сал ортиқ бўлганини инобатга олсак, кўриниб турибдики, тижорат банкларида инвестицион лойиҳаларни, яъни 3-4 йил давомида халқ хўжалигида тубдан сифат ўзгаришларини таъминлайдиган бирор ортиқча ресурс йўқ!\nТабиий савол шуки: наҳотки, бу пулларни реал иқтисодиётга кредит беришга сарфлаш бугунги кунда инфляцияни жиловлаш масаласидан долзарброқ масала эмас?\nМарказий банк маълумотларига кўра, банклар жами активларининг 55 фоизини ташкил этган умумий ҳажми 20 трлн сўмга тенг бўлган кредитлар қайта реструктуризация қилинган. Бу асосан кичик ва ўрта бизнес корхоналари, қайсики бугунги шароитда фаолияти тўхтаб, бутунлай даромадсиз қолган ва қайта тикланиш учун молиявий ёрдамга муҳтож корхоналар. Уларнинг баъзилари учун айланма маблағлар зарур бўлса, бошқалари учун инвестицион маблағлар ҳаводек зарур.\nИккинчи масала, «миқдорий юмшатишлар» ёки стимуллар масаласи. Яъни давлат томонидан катта-катта инвестицион маблағларни иқтисодиётнинг турли жабҳаларига сарфлаш ҳақида. Марказий банк раисининг фикрича, катта миқдордаги инвестицион маблағлар, албатта, мамлакат миқдорида талаб ўсиши ва ишлаб чиқариш жонланишига олиб келиши керак. Лекин, таклиф танқислиги бўлган шароитда ортиқча талаб (инвестицион пуллар) инфляция зўрайишига олиб келади.\nМенимча, айнан шу борада, Марказий банк сиёсатида фундаментал камчилик бор: бугунги кунда талаб - бу фақат Ўзбекистонда ишлаб чиқарилган маҳсулотлар эмас, балки кўпроқ хориждан олиб келинадиган асбоб-ускуналар ва ашёлардир. Агар 2019 йилги корхоналар импорти структурасига қарайдиган бўлсак, 70 фоизга яқин маблағлар айнан шу асбоб-ускуналар ва хом ашё сотиб олишга, бошқача сўзлар билан айтганда - ишлаб чиқаришни қайта қуроллантириш ва меҳнат унумдорлигини, капитал унумдорлигини оширишга қаратилган.\nНаҳотки, шу нарса Марказий банк учун аён бўлмаса? Ахир Тошкент шаҳрида олиб борилаётган ҳар қандай қурилиш объектларига назар ташласангиз, у ерда 1та кран ва 1-2та цемент ташувчи машиналар (улар ҳам ижарага олинган) бор, холос. Бошқа ҳеч қандай техника йўқ. Қолган ишлар ишчиларнинг қўл кучи асосида қилинади.\nМен, албатта, иқтисодчи ва тадбиркор сифатида Марказий банк юритаётган инфляцияни жиловлаш сиёсатига бутунлай қарши эмасман. Лекин кундалик ҳаётимизда катта ўзгаришлар юз берди ва воқелик биздан иложи борича ишлаб чиқаришни тиклаш ва уни ривожланишига туртки беришни талаб қилади.\nМарказий банкнинг инфляцияни жиловлаш тадбирлари эса иқтисодиёт оёғига тушов бўлиб қолмоқда.\nГап бугунги шароитдан келиб чиқиб, нима вазифалар биз учун биринчи даражали деган савол кўндаланг турганидадир.\nЯна бир муҳим масала: марказлаштирилган инвестициялар бугунги кунга қадар давлат корхоналари билан бевосита кооперацияси бўлмаган кичик ва ўрта бизнес учун умуман локомотив бўла олмади. Бу шароитда фақат банк кредитлари, лизинг ташкилотларининг маблағларигина хусусий секторга ёрдамга келиши мумкин. Бизда эса Марказий банк бу сиёсатнинг тескарисини юритяпти. Натижада, давлат корхоналари ва давлат фондларини ўзлаштиришга имкони бўлган корхоналар «гуллаб», қолган бизнес структуралари хонавайрон бўлиб бормоқда.\nАмалдаги ҳолат бошқа иқтисодий вазирлик ва идораларда яхлит бир иқтисодий дастур ва аниқ ориентир кўрсаткичлар йўқлиги оқибати эканини ҳам тушуниб турибмиз.\nШу ўйлар туфайли «иқтисодиётда таклифнинг ўзи йўқ, шунинг учун «миқдорий юмшатиш» сиёсати инфляцияни кучайтиради», «биз кредитлар миқдорини ўтган йилдаги абсолют миқдоридан оширмаймиз», «коронавирус туфайли инфляция даражаси биз мўлжаллагандан ҳам пастга тушди, инфляция даражасини шундай ушлаб қоламиз», деган фикрлар асосида иқтисодиётни ички инвестициялар ҳисобидан ривожланишига қарши туриш сиёсатига қатъиян қўшила олмаймиз.\nЗамон кўпчилик фикрини эшитиб, кўпчиликнинг манфаатини кўзлайдиган иқтисодий сиёсат юритишга чорлайди.\nБизнинг олдимизда эса энг асосий масала инқирозга учраган иқтисодни тиклашнинг барча самарали усулларини қўллаш ва бунинг учун ресурсларни аямасликни тақозо қилади.


Ёшлик чоғларимизда остонада ўтирсак ёки туриб қолсак, катталар: «ҳой бола, остонада ўтирма, ёмон бўлади», деб дашном беришарди.\nБу рисола ҳар бир инсон учун манфаатли бўлиб, пок Ислом шариатида турмуш қуриш ишларига тааллуқли. Ўзларига Ислом динини лозим тутган ва аҳкомларига мувофиқ яшашни, шу билан бирга расмиятчанлик ва бепарволикдан узоқ бўлиб, аср руҳи билан ҳамнафасликда юришни ирода қилган мусулмон оилага бажариши керак бўлган тўй ва никоҳ мавзулари ўрин олган.\n«Маҳр» деган сўзни кўпчилигимиз эшитганмиз. Маҳр ҳақида қандайдир тушунчага эгамиз. Лекин орамизда маҳр нималигини тушунмайдиган, тушунса ҳам бунга эътиборсизлик қиладиган одамлар борлиги ушбу сатрларни ёзишимга сабаб бўлди.\nРивожланиш, кашфиёт доимо инсонни ҳайратга солиб келган. Табиийлик қонунига кўра ҳайрат билан бошланган янгилик бироз вақт ўтгач, ҳаётнинг одатий таркибий қисмига айланиб қолади.\nТурмуш қуриш – жиддий масала. Бу борада ким билан гаплашманг, ўйлаб ҳаракат қилишни, аввал ҳамма нарсани ҳисоб-китоб қилиб, кейин уйланишни маслаҳат беришади.


Ашхободда йирик халқаро конференция бўлиб ўтмоқда\n08:36 / 12.12.2015\nАшхободда БМТ Бош ассамблеяси томонидан Туркманистоннинг доимий бетарафлик мақоми тан олинганининг 20 йиллигига бағишланган “Бетарафлик сиёсати: тинчлик, хавфсизлик ва тараққиёт йўлида халқаро ҳамкорлик” мавзуида халқаро конференция бўлиб ўтмоқда. Ўзбекистон Республикаси Президенти Ислом Каримов Туркманистон Президенти Гурбангули Бердимуҳамедовнинг таклифига биноан мазкур тадбирда иштирок этиш учун 11 декабрь куни Ашхобод шаҳрига келди.\n12news.uz янгиликлар агентлиги мухбири Шуҳрат Ориповнинг Kun.uz cайти таҳририятига хабар беришича, халқаро конференция ишида қатор давлатлар етакчилари, ҳукуматлар ва парламентлар раҳбарлари, халқаро ва минтақавий тузилмаларнинг вакиллари иштирок этиши кўзда тутилган.\nМазкур халқаро тадбирни 100 яқин хорижлик журналист воқеа жойидан ёритиб бормоқда. Маълум бўлишича, бугун Ашхободда халқаро конференциядан ташқари маданият ва санъат усталарининг концерт дастури ҳам бўлиб ўтади.\n1995 йил 12 декабрда Бирлашган Миллатлар Ташкилоти Бош ассамблеяси томонидан “Туркманистоннинг доимий нейтралитети” деб номланган 50/80 рақамли Резолюция қабул қилинган эди ва бу ҳуқуқий ҳужжат жаҳоннинг 185 та давлати томонидан қўллаб-қувватланган.\nБетарафлик (нейтралитет) лотинча “neuter” сўзидан олинган бўлиб, “у томон ҳам, бу томон ҳам эмас” деган маънони билдиради. Халқаро ҳуқуқда бетараф деб урушларда иштирок этмайдиган, тинчлик вақтида эса ҳарбий блоклар фаолиятида қатнашмайдиган мамлакатларга айтилади. Бугунги кунда жаҳондаги 8 та мамлакат – Австрия, Ирландия, Коста-Рика, Лихтенштейн, Мальта, Швейцария, Швеция ва Туркманистон бетарафлик мақомига эга.\nТуркман бетарафлигининг ўзига хос жиҳатларидан бири шундаки, дунёдаги ўзини бетараф деб эълон қилган бошқа давлатлардан фарқли равишда фақат Туркманистонгина бундай ҳуқуқий мақомга БМТ Бош ассамблеяси Резолюциясига асосан эришган. Шуни ҳам таъкидлаш жоизки, БМТ томонидан бетарафликнинг қўллаб-қувватланиши ушбу халқаро тузилманинг ярим асрдан ортиқ вақт мобайнидаги фаолияти тарихидаги камёб ҳодисалардан бири ҳисобланади.


18 апрел 2021, Тошкент вақти: 07:26\nФарғона, Наманган, Самарқанд, Хоразм, Жиззах вилоятлари ва Қорақалопоғистондан Озодлик муштарийлари йўллаган шикоятларда элекр токи таъминотидаги узилишлар боис шифохоналардаги аҳвол оғирлашиб бораётгани тилга олинмоқда.\nОзодликка мактуб йўллаганлардан бири Фарғона вилояти, Марғилон шаҳридаги болалар шифохонасида электр энергияси йўқлиги боис, касаллар қийналаётгани, чақалоқлар эса совуқдан жабр кўраётганидан арз қилди:\n- Касалхонада аҳвол даҳшат. Яқинда аёлим кўзи ёриш арафасида турибди. Бир-икки марта шу касалхонага бордик. Чақалоқлар совуқдан кўкариб ётибди. Туғилажак фарзандим туғруқхонада туғилибоқ, шамолламасин учун қайси туғруқхонага олиб боришни билмай турибман, дейди исми сир қолишини истаган марғилонлик.\nОзодлик аҳволни ўрганиш мақсадида Марғилондаги болалар касалхонасига қўнғироқ қилди.\nКасалхонасининг ўз исмини айтмаган шифокорларидан бири мунтазам электр узилишлари беморларга лозим тиббий муолажа қилинишига жиддий халал бераётганини эътироф этди:\n- Свет бизда, деярли йўқ. Кунига икки соат бўлади, кейин куни билан ўчади. Кечқурунлари умуман свет бўлмайди. Движокларни ишлатамиз, лекин доимий тарзда свет ўчаверса¸ движоклар ҳам фойда бермайди. Оғир беморлар келади, операция пайти свет ўчиб қолса¸ бу беморнинг аҳволига таъсир қилади. Ўтган йили кўплаб нохуш ҳолатлар бўлганини биламиз. Ҳали қаттиқ совуқ бошланмасидан бунинг олдини олиш керак. Мен шифокорман, беморларга ёрдам беришим керак, бунинг учун зарур шароит яратиб берилиши керак. Ҳақиқатан аҳволимиз жуда оғир, дейди Марғилон шаҳридаги болалар шифохонаси врачларидан бири.\nМарғилонлик шифокор эътирофидан сўнг Озодлик мухбири Ўзбекистоннинг бошқа туманларидаги касалхоналарга ҳам сим қоқди.\nҚашқадарё вилоятидаги Деҳқонобод тумани касалхоналардан бирида ишлайдиган шифокорнинг айтишича, беморлар қалин кийимлари билан ётишга мажбур:\n- Чунки газ ҳам йўқ. Палаталар иситилмайди, совуқ. Свет ҳар куни ўчади. Айниқса роддомда аҳвол оғир. Катталар бир амаллаши мумкин. Лекин, чақалоқлар, янги туғилган чақалоқларга қийин. Ҳозир тўлғоқ тутган аёлларни Қарши шаҳридаги облостной касалхонага жўнатишаяпти, дейди деҳқонободлик шифокор.\nСамарқанд вилоятининг Жомбой туманидаги болалар шифохонасида ҳам айни аҳвол.\nЖомбой тумани шифохонаси врачларидан бири бундай вазиятдан чиқишнинг иложини топиб бўлмаëтганини тан олди.\nУларга кўра¸ свет ва газ йўқлиги боис нафақат чақалоқ ва янги туққан аëллар¸ балки врач ва ҳамширалар ҳам оғир аҳволда қолган:\n- Свет йўқ, хoналар cовуқ. Янги туққан аёлларга, агар боласининг аҳволи яхши бўлса¸ икки-уч кунда жавоб бервораяпмиз. Бу ерда совуқда ортиқча ушлаб турмай, уйига юбораяпмиз. Беморлар тугул¸ бизга ҳам қийин бўлаяпти. Палаталар совуқ , дейди жомбойлик шифокор.\nЎтган йили Ўзбекистон вилоятларида свет йўқлиги билан боғлиқ оғир шароит боис туғруқхоналарда чақалоқлар нобуд бўлгани ҳақида Озодлик хабар берган эди.\nЎзбекистон Соғлиқни сақлаш вазирлиги расмийлари¸ қолаверса вилоятлардаги электр тармоқлари ташкилоти масъуллардан касалхоналарда свет ва газ йўқлиги билан боғлиқ абгор аҳвол юзасидан изоҳ олиб бўлмади.\nВазирлик матбуот вакили Фурқат Санаев Озодлик радиоси деган калимани эшитиши билан телефон гўшагини илиб қўйди.


Давлат экология қўмитаси делегацияси Орхус конвенцияси томонлари йиғилишида иштирок этмоқда\n2021 йил 18-22 октябрь кунлари Давлат экология қўмитаси делегацияси Женева шаҳридаги БМТнинг Миллатлар Саройида бўлиб ўтаётган Атроф-муҳит билан боғлиқ бўлган масалалар бўйича қарорлар қабул қилиш жараёнида жамоатчиликнинг ахборот олиш, унинг иштироки ва одил судловга эришиш имконияти тўғрисидаги Конвенцияси томонлар йиғилишида иштирок этмоқда.\nЭслатма: Конвенция 38 та давлат томонидан 1998 йил 25 июнь куни Даниянинг Орхус шаҳрида "Европа учун атроф-муҳит" мавзуидаги Европа атроф-муҳит муҳофазасига масъул вазирларнинг 4-конференцияси доирасида имзоланган ва 2001 йил 30 октябрь куни кучга кирган. Ҳозирги вақтда 46 та мамлакат ва Европа Иттифоқи, шу жумладан, Ўзбекистондан ташқари, Марказий Осиёнинг деярли барча давлатлари Конвенциянинг иштирокчилари ҳисобланади.\nОрхус конвенцияси кучга кирганининг йигирма йиллигига бағишланган ушбу тадбир томонлар, халқаро ташкилотлар ва фуқаролик жамияти учун Конвенция билан боғлиқ кенг кўламли муаммоларни ҳал қилишда ютуқлар ва муаммоларни муҳокама қилиш учун замин яратади. Сессияларда келгуси даврда Конвенция фаолиятини бошқариш бўйича бир қатор муҳим қарорлар қабул қилинади.\nИнсон саломатлиги ва фаровонлиги учун соғлом муҳит учун инсон ҳуқуқларини ҳимоя қилишни қўллаб-қувватлаш, экология ва атроф муҳит соҳасида қарорлар қабул қилишда жамоатчилик иштироки ва одил судловга эришиш Орхус конвенциясининг асосий мақсадлари ҳисобланади.


Hazar TV телеканали ижодий гуруҳи Самарқанд ҳақида кўрсатув тайёрламоқда » Ўзбекистон янгиликлари – Zamin.uz\nHazar TV телеканали ижодий гуруҳи Самарқанд ҳақида кўрсатув тайёрламоқда\nОзарбайжоннинг Hazar TV телеканали орқали намойиш этиладиган «Сирдаш» машҳур сайёҳлик шоусининг навбатдаги сони Самарқанд бўйлаб саёҳатга бағишланади. Ижодий гуруҳ 19—26 март кунлари Ўзбекистон Туризмни ривожлантириш давлат қўмитаси таклифига биноан Самарқанд шаҳрида бўлади, деб хабар берди Даракчи нашри.\nHazar TV телеканали делегацияси бошловчи Рахиб Алиярзаде, режиссёр Шахбаз Расулов, оператор Элънур Аббасов ташрифларининг биринчи кунида Самарқандда Наврўз байрами жараёнларида иштирок этишди. Шунингдек, тур давомида улар Самарқанд анъаналари ҳамда меъморий ва этнографик ёдгорликларини ўрганишади.\nОзарбайжон телевидениесида Самарқанднинг туризм, маданият, анъаналари ва меъморий ёдгорликларининг янги имкониятларига доир ҳикоялар ўз навбатида мамлакатга келувчи хорижий сайёҳлар сонининг ошишига сабаб бўлади. Ижодий гуруҳнинг суратга олиш ишлари байрам сайллари, миллий таомлар фестиваллари, беллашувларга бой умумхалқ Наврўз байрамига тўғри келгани кўрсатувнинг навбатдаги сонини янада қизиқарли қилади.\nМаълумот учун, «Сирдаш» кўрсатуви Озарбойжоннинг «Hazar TV» телеканали орқали ҳар ҳафта эфирга узатиб борилади. Бу вақт ичида кўрсатув ижодий гуруҳи кўплаб мамлакатларда бўлиб қайтишган.\nБош саҳифа » Маданият » Hazar TV телеканали ижодий гуруҳи Самарқанд ҳақида кўрсатув тайёрламоқда\n16:39 Сайёҳларга Бухоро амирлиги даврига саёҳат қилиш таклиф этилмоқда


COVID-19 инфекциясига чалинганлар сони 15 мингдан ошди\n22 октябр 2020, Тошкент вақти: 12:13\nЎзбекистонда коронавирус инфекцияси қайд этилганлар сони, 2020 йил 16 июль соат 23:30 ҳолатига кўра, 15066 нафарни ташкил этди. Бу ҳақда Соғлиқни сақлаш вазирлиги жамоатчилик билан алоқалар бўлими маълум қилди.\nПайшанба куни мамлакат бўйлаб қайд этилган 485 та касаллик ҳолатидан 97 таси Карантин муассасаларида, 349 таси коронавирусга чалинган беморлар билан мулоқотда бўлган кишилар орасида, 39 таси аҳоли орасида аниқланган.\nХасталикка чалинган жами 15066 бемордан 8783 нафари соғайган. Қолган 6208 нафар бемордан 58 нафарининг аҳволи оғир, 7 нафарининг аҳволи эса ўта оғир экани айтилмоқда.


Чехия президенти Земан Ислом Каримовни яна Прагага таклиф қилди\nЎзбекистон президенти Ислом Каримовнинг 2015 йилда Чехияга ташрифи кутилмоқда. Буни тасдиқлаган Чехия президенти мамурияти вакили президент Милош Земан халқаро ҳамжамият танқидларга қарамай, дунё диктаторларидан бири кўриладиган Ислом Каримовни Прагага таклиф этиш қароридан воз кечмаганини билдирди.\nЧехия президенти маъмуриятининг ташқи алоқалар бўйича бўлими раҳбари Хинек Кмоничек Озодлик билан суҳбатда Ислом Каримовнинг Прагага ташрифи келаси йилда амалга ошиши мумкинлигини айтди.\n- Жорий йилда қолдирилган ташриф 2015 йилда амалга ошишига умид қилмоқдамиз. Ўзбекистонда, тахминан март ойида президент сайлови ўтказилиши боис, ташрифнинг аниқ санаси ҳозирча белгилангани йўқ. Яъни, сайловдан олдинми ёки кейин бўладими, ким ғолиб бўлса ўша келадими - ҳали ҳеч ким билмайди. Лекин Ўзбекистон президентининг Чехияга кечиктирилган ташрифи режага мувофиқ 2015 йил давомида амалга ошишини биламиз,- деди Кмоничек.\nҲозирча Ўзбекистон президенти девони Ислом Каримовнинг Чехияга ташриф таклифини қабул қилгани, қабул қилган бўлса, сафар қачон амалга ошиши мумкинлиги ҳақида бирор маълумот бермади.\nЎзбекистон раҳбари Ислом Каримов шу йил февраль ойида Прагага давлат ташрифи билан келиши кутилаётган эди.\nТашриф кунига бир ҳафта қолганда Ўзбекистон раҳбарининг Чехияга сафари номаълум муддатга кечиктирилгани маълум қилинди.\nАйрим чехиялик вазирлар Каримов билан учраша олмаслиги мазкур ташрифнинг қолдирилишига сабаб бўлгани айтилади.\nЧехия томони ташриф Ўзбекистон томони сўровига кўра, қолдирилганини билдирганди.\nЖаноб Кмоничекка кўра, февраль ойидаги ташриф қолдирилгани боис Ўзбекистон ва Чехия ўртасида икки томонлама шартномалар имзоланмай қолган.\n- Ўзбекистон билан умумий қиймати 15 миллиард чех кронаси (қарийб 700 миллион АҚШ доллари) турадиган шартнома имзолаш кутилаётганди. Лекин ташриф қолдирилди. Бўлажак ташриф давомида ана шу шартномалар имзоланади. Ҳозир Россия санкциялари ортидан Қозоғистон қатори Ўзбекистонга ҳам бизга муқобил бозор сифатида қараяпмиз. Бу масала ҳам Ўзбекистон раҳбари билан мухокама этилиши керак бўлган мавзулардан биридир, - деди Кмоничек.\nДунёдаги энг қаттол диктаторлардан, деб кўриладиган Ўзбекистон президенти Ислом Каримовнинг Прагага кутилаётган ташрифи сабаб Чехия президенти Милош Земан халқаро ташкилотлар танқиди остида қолган эди.\nҲуқуқ фаоллари жаноб Земандан ўзбекистонлик ҳамкасби билан музокаларда сиёсий махбусларни озод қилишни, инсон ҳуқуқлари аҳволини яхшилашни талаб қилиши кераклигини таъкидлашган эди.\n- Биз очиқ жамият ўлароқ ўзбеклар сайлаган президент билан ҳар қандай мавзуни муҳокама этишга очиқмиз, - дейди Хинек Кмоничек.\nАйни пайтда Прага-Тошкент ҳаво йўналиши бекор бўлмоқда. Czech Airlines авиакомпанияси 24 октябрдан бошлаб, Ўзбекистонга самолёт қатновини тўхтатишини билдирган.\nКелажакда бу йўналиш қайта очилиши мумкинми, деган саволга жаноб Кмоничек шундай жавоб берди:\n- Прага-Тошкент йўналиши фахримиз эди. Биласиз, Чехия ҳаво йўлари иқтисодий қийинчиликларни бошдан кечирмоқда. Шу боис, бу йўналишнинг келажакда қайта очилиши ширкатга боғлиқ. Биз эса ўз навбатида бунинг учун қўлимиздан келганини қиламиз, - деди Чехия президенти маъмуриятининг ташқи алоқалар бўйича бўлими раҳбари Хинек Кмоничек.\nКутилаётган ташриф Ўзбекистон раҳбарининг Чехия Республикасига иккинчи ташрифи бўлиши мумкин. Ислом Каримов илк бор Чехияга 1997 йил январь ойида сафар қилган.\nЧехиянинг ўша пайтдаги Президенти Вацлав Ҳавел Ўзбекистон билан муносабатлардаги иқтисодий манфаатларни четга суриб, Муҳаммад Солиҳни Прага қасрида қабул қилган.\nАгар келаси йил Каримовнинг Прагага сафари амалга ошса, у айни қасрда Милош Земан тарафидан қабул қилинади.


Колорадода ичимлик суви тармоғи психофаол модда билан заҳарланди\n18:01 / 23.07.2016\nАмериканинг Колорадо штати Хьюго шаҳри ҳукумати шаҳар ичимлик суви тармоғида психотроп таъсирга эга каннабиноидлардан бири ҳисобланувчи тетрагидроканнабинол моддасини аниқлади, деб хабар қилмоқда CNN телеканали.\nАммо, ҳозирча, сувнинг заҳарланиши қасддан амалга оширилганми, йўқми номаълум. Бироқ, шаҳарни ичимлик суви билан таъминловчи бешта асосий қудуқдан бирига ёттаъсир кўрсатилганини пайқаш мумкин, дейилади хабарда. Мазкур ёпиб қўйилганига қарамай, мутахассислар ичимлик суви тармоғи бутунлай заҳарланганини тахмин қилишмоқда.\nШаҳар аҳолиси сувни истеъмол қилмаслик, таом ҳозирлашда қўлламаслик бўйича огоҳлантирилган.\nКаннабиоидлар, инсонни ўзини тутишига, машина бошқарувига салбий таъсир этиши, бехосдан хавотирланишга ва руҳий асаб бузилишига олиб келиши мумкин.\nичимлик суви психофаол модда Колорадо


ИнтерФУТБОЛ :: Рақибларимиз: «Ал-Муҳаррақ» билан танишамиз\nРақибларимиз: «Ал-Муҳаррақ» билан танишамиз\n«Насаф» 5 ноябрь куни ОФК кубоги-2021 кубоги учун Баҳрайнда маҳаллий «Ал-Муҳаррақ» клубига қарши майдонга тушади. Хўш, ҳал қилувчи баҳсдаги рақиб ҳақида нималарни биламиз? «Ал-Муҳаррақ» - катта тарихга эга ва халқаро даражада ҳам баъзи ютуқларга эришган жамоа. Диққат қилинг, «Насаф»нинг бўлажак рақиби Баҳрайннинг 34 карра чемпиони саналади. Бу жамоа худди «аждарлар» каби олдин ҳам ОФК кубоги соҳибига айланган. Умуман, «Ал-Муҳаррақ» - Баҳрайннинг энг бой клубларидан бири. Шунга яраша, жамоа таркиби асосан легионерлар ҳисобига кучайтирилган.\n«Ал-Муҳаррақ Спортс Клуб»га узоқ 1928 йили асос солинган. Жамоа ўз тарихида Баҳрайн миллий чемпионатида нақ 34 марта ғолиб чиқиш баробарида мамлакат кубогини 33 бора қўлга киритган. Спорт клуби тизимида футзал, баскетбол ва волейбол жамоалари ҳам бор. «Ал-Муҳаррақ» Осиёнинг энг совриндор клубларидан бири сифатида 2012 йили Кўрфаз ЧЛ бош совринига ҳам эга чиққан. Бундан ташқари, 2008 йили ОФК кубогида зафар қучган. Хуллас, баҳрайнликлар мазкур турнир шоҳсупасига «Насаф»дан 3 йил олдин кўтарилгандилар. Демак, бу сафарги финал ғолиби ОФК кубогининг икки карра соҳибига айланади. Ўтган мавсум Баҳрайн чемпионатида 4-ўринни банд этган «Муҳаррақ» халқаро майдонда тўп суриш ҳуқуқини мамлакат кубогидаги ғалаба орқали қўлга киритди.\nОФК кубоги-2021даги иштироки\nМазкур турнирда иштирок этиш бўйича катта тажрибага эга «Ал-Муҳаррақ» «Ғарб» минтақаси «В» гуруҳида «Салт» (Иордания), «Ал-Ансор» (Ливан) ва «Марказ Балата» (Фаластин) клубларига қарши ўйнади. Ушбу квартет ўйинлари Иорданияда ташкиллаштирилди. Баҳрайнликлар 3та ўйиндан 2тасида ғалаба ва 1тасида мағлубият қайд этиб, гуруҳда 1-ўринни эгаллашди. Дастлаб «Салт»ни 1:0 ҳисобида енгган «Муҳаррақ» 2-турда «Марказ Балата»га ютқазиб қўйди - 2:3. Ҳал қилувчи аҳамиятга эга сўнгги учрашувда эса «Ал-Ансор» 3:1 ҳисобида таслим этилди. Чорак финал баҳсини ўз майдонида ўтказган «Муҳаррақ» Ливаннинг «Ал-Аҳад» клубини енгишда муаммо сезмади - 3:0. Баҳрайнликлар ярим финалда ҳам ишончли ғалабани тантана қилишди - «Қувайт СК» 2:0 ҳисобида доғда қолдирилди.\nШоҳруҳ Гадоевнинг собиқ клуби\n2016 йили «Насаф»нинг собиқ ярим ҳимоячиси Шоҳруҳ Гадоев бир муддат айнан «Ал-Муҳаррақ»да тўп сурди. У Қарши клубидан тўғри Баҳрайнга йўл олганди. Умуман, Гадоев «Ал-Муҳаррақ»да чакки таассурот қолдирмади.\n«Ал-Муҳаррақ» катта бюджетга эга жамоа ва легионер танлаш борасида анча талабчан. Жорий мавсум жамоа 4 нафар хорижлик футболчи хизматига таянмоқда. Улар 3та мамлакат - Иордания (2 нафар), Нигерия ва Бразилиядан. Хусусан, бразилиялик ҳужумчи Флавио дос Сантос да Сильва бунга қадар Осиёнинг турли жамоаларида етарли тажриба тўплаган. Нигериялик Мозес Жона - салоҳияти катта ёш ярим ҳимоячи. Иорданиялик ҳужумкор ярим ҳимоячи Маҳмуд ал Мардий майдонда кенг кўламда иш бажаради. Унинг ҳамюрти Нур Маҳмуд Али ҳам ярим ҳимоя вакилидир.\n«Насаф» ва Баҳрайн футболи ҳисоб-китоби\n«Насаф» 2017 йилнинг 30 январь куни ОЧЛ саралаши иккинчи босқичида Баҳрайннинг «Ал-Ҳидд» клубига қарши майдонга тушганди. Тошкентда ўтказилган ўша баҳсда «аждарлар» 4:0 ҳисобида ғалаба қозонишган. Баҳрайн футболи билан ҳисоб-китоб ҳозирча шу.\nОЧЛ-2017 саралаши. Иккинчи раунд\n«НАСАФ» - «АЛ-ҲИДД» - 4:0 (2:0)\nГоллар: Шаҳбоз Эркинов (16), Игорь Голбан (26), Дониёр Нарзуллаев (77), Драган\n«АЛ-МУҲАРРАҚ» (Арад, Баҳрайн) Ташкил топган йили: 1928\nУй стадиони: «Ал-Муҳаррақ Стэдиум» (cиғими - 20000)\nБош мураббийи: Исо Садон ал Ҳамданий (Баҳрайн)\nЮтуқлари: Баҳрайн Премьер-лигаси ғолиби (34 марта); Баҳрайн Қирол кубоги соҳиби (33 марта); Баҳрайн ФА кубоги соҳиби (5 марта); Шаҳзода кубоги эгаси (5 марта); Баҳрайн суперкубоги ғолиби (3 марта); ОФК кубоги ғолиби; Кўрфаз ЧЛ ғолиби\n20:00 Бегона мадҳия садоси (0)


Куни кеча (2019 йил, 25 январь) Ўзбекистон Ёзувчилар уюшмасида наманганлик таниқли шоира Дилбар Ҳайдарованинг “Қуёш сонатаси” китоби тақдимоти ўтказилди. Унда ёзувчи ва шоирлар, адабиётшунос олимлар, ёш ижодкорлар, оммавий ахборот воситалари ходимлари иштирок этди. Бу ҳақида Ўзбекистон Ёзувчилар уюшмаси матбуот хизмати хабар берди.\nТадбирда бугунги кунда Фарғона водийсида яшаб сермаҳсул ва сермазмун ижоди билан миллий адабиётимиз равнақига муносиб ҳисса қўшаётган Дилбар Ҳайдарованинг ҳаёти ва ижоди ҳақида батафсил маълумот берилди.\nМаълумот ўрнида, Дилбар Ҳайдарова Наманган вилояти Учқўрғон туманида туғилган. 1972-77 йилларда Наманган Давлат университетининг ўзбек филологияси факультетида, 1977-1982 йилларда Москвадаги Максим Горький номидаги адабиёт институтида таҳсил олган.\nШоиранинг «Норин мавжлари» номли илк китоби 1980 йили Ғафур Ғулом нашриётида чоп этилди. Китобга академик Воҳид Зоҳидовнинг «Дилбар шоира» номли катта мақоласи мамлакатнинг адабиёт газетасида чоп этилди. Туроб Тўла, Одил Носиров, Абдулла Абдуғафуровларнинг қатор тақризлари чиқди. 1982 йил Москвада чоп этилган «Поэты Средней Азии» тўпламида рус тилига ўгирилган шеърлари чоп этилди. 1983 йили «Кўклам қизи», 1990 йили «Ишқ сўқмоғи», 1995 йил «Наманганская яблоко», 1995 йили «Гуллар нафаси», «Оққан дарё», 2000 йилда “Муҳаббат фасли», 2003 йилда «Настарин», 2006 йил «Сайланма», 2007 йил “Тожмаҳал» шеърий китоби, 1996 йил «Дилистоним» номли ҳикоялар тўплами, 2011 йил «Зарафшон фожеаси», 2012 йил «Чимилдиқ», сингари ҳикоялар тўплами чоп этилган. 2016 йил «Дуторнинг торидай», 2018 йил «Ўзбекистоним» номли китоблари нашр этилди.\nШоиранинг шеърлари рус, инглиз, озар, чех, болгар, турк, туркман, украин сингари қатор тилларга таржима қилинган. Дилбар Ҳайдарованинг ўзи ҳам рус, болгар, татар, озарбайжон, турк, қозоқ, қирғиз адибларининг асарларини таржима қилган. Айниқса, озар адабиётидан таржималари кўп. Бахтиёр Ваҳобзода, Нусрат Касаманли, Феруз Мустафо, Зелимхон Ёқуб, Рустамхонли сингари шоирларни таржима қилган.\nДилбар Ҳайдарова ўтган йиллар давомида Ғафур Ғулом нашриётида, Алишер Навоий номли адабиёт музейида, Ўзбекистон телевидениесида, «Наманганфильм», «Наманган» нашриётларида самарали меҳнат қилган. Ўзбекистон Журналистлари ижодий уюшмаси Наманган вилояти бўлими раиси лавозимида ишлаган. Ҳозирда вилоят ўқитувчиларининг «Мураббий» газетаси бош муҳаррири, шунингдек, «Настарин» номли вилоят хотин-қизлари журнали таъсисчисидир.\nДилбар Ҳайдарованинг “Қуёш сонатаси” китобида унинг турли йилларда ёзилган бетакрор шеърлари ўрин олган. Муҳаббат, садоқат каби юксак инсоний фазилатларини тараннум этилган кўнгил битиклари мухлисларга манзур бўлишига ишонамиз.\nҚуёш тизимига секин-аста хавфли юлдуз яқинлашмоқда\nБизнинг Қуёш тизимига сайёрамизга катта талофат келтириши мумкин бўлган хавфли юлдуз яқинлашмоқда. Гап Gliese 710 митти юлдузи ҳақида кетмоқда. Бу ҳақда ОАВ маълум қилмоқда.\nҲайдарованинг Қуёш сонатаси Дилбар


Жумладан, Президентимизнинг 2017 йил 4 апрелдаги “Иккинчи жаҳон уруши қатнашчиларини рағбатлантириш тўғрисида”ги Фармони ҳамда “Хотира ва Қадрлаш кунига тайёргарлик кўриш ва уни ўтказиш чора-тадбирлари тўғрисида”ги қарори ижроси доирасида тегишли вазирлик ҳамда идоралар, жамоат ташкилотлари ҳамкорлигида уруш -қатнашчилари ва фронт ортида меҳнат қилган фахрийлар ҳолидан хабар олинмоқда.\nПойтахтимизнинг Юнусобод туманида истиқомат қилувчи Иккинчи жаҳон уруши қатнашчиси Мухтор Расулов хонадони ҳам доимо меҳмонлар билан гавжум. Яқинда отахонга Президентимизнинг юқоридаги Фармонига мувофиқ, пул мукофоти ва турли совғалар тантанали равишда топширилди.\nБу йил 95 баҳорни қарши оладиган нуроний ўз умрини одамларга эзгулик улашиш, уларни маърифатга чорлаш, илм зиёсидан баҳраманд этишга бахшида қилди.\n— Ўқувчилик йилларимда ўқитувчилик, мураббийлик касбига қизиқиб, одамларга илму-зиё тарқатиш сири менга ҳеч тинчлик бермай, ўз сеҳрига тортиб келарди, — дейди отахон. — Бу қизиқиш мени ўрта мактабдан сўнг Тошкент педагогика билим юртига бошлади. Билим юртини битиргач, тўлиқсиз ўрта мактабга ўқитувчи қилиб юборишди. Бу ерда бирданига кўп муаммоларга дуч келдим. Ўша даврда мактабларда ўқитувчилар етишмас, муаллимлар бир дарсдан чиқиб, навбатдаги дарсга киришар, нафас ростлаб олиш учун ҳам вақт кам эди.\nТўсатдан бошланган мудҳиш уруш барчанинг тинч-осуда ҳаётини издан чиқариб юборди. Мухтор Расулов урушнинг бошидан охиригача иштирок этиб, 26 та орден ва медаллар билан тақдирланди.\nУрушдан сўнг у таълим тизимининг турли бўғинларида фаолият юритди. Айниқса, Ўзбекистоннинг мустақилликка эришиши Мухтор Расуловга янги куч-ғайрат, илҳом бахш этиб, илмий-педагогик фаолиятидаги янги қирраларнинг очилишига сабаб бўлди.\nМухтор Расулов кадрлар тайёрлашда тарбиянинг аҳамияти, инсон маънавиятининг ролига алоҳида ёндашади. Таълим ва тарбиянинг узвийлиги тўғрисидаги қоида унинг ҳаётий принципларидан бири ҳисобланади. Шу боис унинг меҳнат фаолиятида маънавий-маърифий ишлар аҳамиятли ўрин тутади. Мунтазам равишда ўқувчи ва талабалар билан, турли идора ҳамда ташкилотлар меҳнат жамоалари билан учрашиб, маънавиятга оид мавзуларда суҳбатлар олиб боради. Мураккаб кечган умр йўлида кўрганлари асосида ҳаётий тажрибалар, фикр-мулоҳазаларини кенг жамоатчилик билан ўртоқлашади. Айни пайтда юртимиз мустақиллиги, истиқлол берган имкониятлар, мамлакатимиздаги тинчлик-тотувлик, барқарор турмуш буюк неъмат эканлиги, ижтимоий-иқтисодий тараққиётимизнинг жаҳон ҳамжамияти томонидан эътироф этиб келинаётган муваффақиятлари тўғрисида турли маърифий кечалар, давра суҳбатлари ва учрашувларда мароқ билан сўзлашдан чарчамайди.\n— Инсон ҳаётидаги энг муҳим ва қимматли нарса — вақт, — дейди отахон. — Шунинг учун уни қадрлаш керак ва унга бефарқ бўлмаслик лозим. Ҳаёт вақт билан ўлчанади. Вақт бирлиги ичида кўп ҳаракат қилиб, тез уриниб кўплаб муваффақиятларга эришиш мумкин. Шу боис халқимиз “Бугунги ишни эртага қўйма”, деб бежиз айтмайди. -Демак, вақтдан унумли фойдаланиш, уни қадрлаш керак.\nМазкур рукндаги бошқа мақолалар: « Юксак салоҳиятли авлод истиқболи ва ҳуқуқий кафолат\tКоммунал хизмат кўрсатиш сифати тубдан яхшиланади »


11:15 07.12.2020 (Янгиланган 11:24 07.12.2020)\nБеморлар касалхонага бош айланиши ва тутқаноқ тутиб қолиши шикоятлари билан ётқизилган. Шунингдек, улар қўққисдан ҳушдан кетиш ва оғиздаги кўпик ва титрашдан шикоят қилишган.\nТОШКЕНТ, 7 дек — Sputnik. Ҳиндистоннинг Андхра-Прадеш штатидаги Элуру шаҳрида номаълум касаллик туфайли бир киши вафот этди ва 350 нафардан зиёд киши касалхонага ётқизилди. Бу ҳақда India TV хабар қилмоқда, дея ёзади РИА Новости.\nТиббиёт ходимларининг маълумотларига қараганда, 160 нафарга яқин киши даволанмоқда, 180 нафардан зиёд кишига жавоб берилган.\nКасаллик сабабларини аниқлаш учун шаҳарга Миллий овқатланиш институти, Кимё технологиялари институти ва Бутунҳиндистон тиббиёт фанлари институти шифокорларидан иборат гуруҳ жўнатилган.\nШунингдек, Андхра-Прадеш штатининг асосий вазири Жаган Моҳан Редди Элуруга ташриф буюради. У беморлар билан мулоқат қилиб, маҳаллий амалдорлар билан учрашув ўтказиши кутилмоқда.\nҚон ва миянинг компьютер томографияси таҳлиллари ўтказилганига қарамасдан тиббиёт ходимларини қўққисдан касалланиш сабабини аниқлай олишмаган. Эҳтимолий сабаб бактериология таҳлилларидан кейин аниқланиши айтилмоқда.


Левил – Meducate.uz – Дорилар ҳақида маълумотлар ўзбек тилида\nHome Йўриқномалар Левил\nПрепаратнинг савдо номи: Левил\nТаъсир этувчи модда (ХПН): леветирацетам\nфаол модда: леветирацетам – 250, 500, 750 ёки 1000 мг,\nтаблетканинг ядроси: натрий кроскармеллоза, повидон К-30, сувсиз коллоид кремний диоксиди, магний стеарат.\n250 мг ли Левил плёнка қобиқ билан қопланган таблетка\nОқ опадрай 85F18422 (қисман гидролизланган поливинил спирти, титан диоксиди (Е171), макрогол, тальк).\n500 мг ли Левил плёнка қобиқ билан қопланган таблетка\nОпадрай 85F82874 (қисман гидролизланган поливинил спирти, титан диоксиди (Е171), макрогол, тальк, темир II оксиди (Е172)).\n750 мг ли Левил плёнка қобиқ билан қопланган таблетка\nОпадрай 85F84762 (қисман гидролизланган поливинил спирти, титан диоксиди (Е171), макрогол, тальк, “сариқ сансет/сариқ FD&C”, алюминий лаки (Е110), темир III оксиди (Е172)).\n1000 мг ли Левил плёнка қобиқ билан қопланган таблетка\nОпадрай 85F18422 (қисман гидролизланган поливинил спирти, титан диоксиди (Е171), макрогол, тальк).\nОқ ёки деярли оқ, овал, икки томонлама қавариқ, плёнка қобиқ билан қопланган ‘L 64’ гравировкаси ва бир томонили рискали ва бошқа томони силлиқ таблеткалар.\nСариқ, овал, икки томонлама қавариқ, плёнка қобиқ билан қопланган ‘L 65’ гравировкаси ва бир томонили рискали ва бошқа томони силлиқ таблеткалар.\nПушти, овал, икки томонлама қавариқ, плёнка қобиқ билан қопланган ‘L 66’ гравировкаси ва бир томонили рискали ва бошқа томони силлиқ таблеткалар.\nОқ ёки деярли оқ, овал, икки томонлама қавариқ, плёнка қобиқ билан қопланган ‘L 67’ гравировкаси ва бир томонили рискали ва бошқа томони силлиқ таблеткалар.\nФармакотерапевтик гуруҳи: тутқаноққа қарши восита.\nАТХ коди: N03AX14\nТутқаноққа қарши восита, пирролидон ҳосиласи (ɑ-этил-2-оксо-1-пирролидон ацетамидни S-энантиомери). Кимёвий тузилиши бўйича бошқа тутқаноққа қарши воситалардан фарқ қилади. Леветирацетамни таъсир механизми охиригача ўрганилмаган, аммо эҳтимол у маълум тутқаноққа қарши препаратларнинг таъсир механизмидан фарқ қилади.\nIn vitro шароитидаги тадқиқотлар ливетирацетам Са2+ ни N-туридаги каналлар орқали оқимини қисман тормозлаб ва калцийни нейронлар ичидаги заҳирадан ажралиб чиқишини камайтириб, нейронлар ичидаги Са2+ ионларини концентрациясига таъсир қилишини кўрсатган. Бундан ташқари, леветирацетам рух ва β-карболинлар томонидан камайтирилган GABA-ва глицинга қарам каналлар орқали Са2+ оқимини қисман тиклайди.\nТахмин қилинадиган механизмлардан бири бош ва орқа мияда сақланадиган SV2A синаптик везикулаларининг гликопротеини билан исботланган боғланишига асосланган. Шу тарзда, нейрон фаоллигини гиперсинхронизациясига қарши таъсири билан намоён бўлувчи тиришишга қарши самара амалга оширилади деб ҳисобланади. Нормал нейротрансмиссияни ўзгартирмайди, аммо GABA-агонист бикикулин томонидан индукция қилинган тутқаноқсимон нейронар авж олишларни ва глутамат рецепторларини қўзғалишини сусайтиради. Леветирацетамнинг ҳам фокал ва ҳам тарқалган тутқаноқ хуружларга (тутқаноқсимон кўринишлар/фотопароксизмал реакция) нисбатан фаоллиги тасдиқланган.\nИчга қабул қилингандан кейин леветирацетам меъда-ичак йўлларидан яхши сўрилади. Сўрилиши тўлиқ ва пропорционал характерга эга, шунинг учун қон плазмасидаги концентрациясини препаратни бир кг тана вазнига мг қўлланадиган дозасидан келиб чиққан ҳолда олдиндан айтиб берилиши мумкин. Сўрилиш даражаси дозага ва овқатни қабул қилиш вақтига боғлиқ эмас.\nБиокираолишлиги 100% ни ташкил қилади.\n1 г дозада қабул қилингандан кейин қон плазмасидаги Смах га 1,3 соатдан кейин эришилади ва у 31 мкг/мл ни, такроран (суткада 2 марта) қабул қилингандан кейин –\n43 мкг/мл ни ташкил қилади. Леветирацетам ва унинг асосий метаболитини плазма оқсиллари билан боғланиши 10% камни ташкил қилади. Леветирацетамнинг Vd кўрсаткичи тахминан 0,5-0,7 л/кг ни ташкил қилади.\nПрепаратни суткада 2 мартадан қабул қилинганда, 2 суткадан кейин мувозанат ҳолатига эришилади.\nБирламчи нофаол метаболитни ҳосил бўлиши цитохром Р450 изоферментларининг иштирокисиз жигарда юз беради. Леветирацетам гепатоцитларнинг ферментатив фаоллигига таъсир қилмайди.\nКатталарда қон плазмасидан ярим чиқарилиш даври Т1/2 7±1 соатни ташкил қилади ва дозадан, қўллаш усули ёки такроран қабул қилишдан қатъий назар ўзгармайди. Ўртача клиренсни кўрсаткичи минутига 0,96 мл/кг ни ташкил қилади. Дозанинг 95% буйрак орқали чиқарилади. Леветирацетам ва унинг нофаол метаболитини буйрак клиренси мувофиқ равишда минутига 0,6 мл/кг ва 4,2 мл/кг ни ташкил қилади.\nКекса ёшдаги пациентларда Т1/2 40% га ошади ва у 10-11 соатни ташкил қилади, бу ҳолат, бу тоифа беморларда буйрак фаолиятини пасайиши билан боғлиқдир. Буйрак фаолиятини бузилиши бўлган пациентларда леветирацетам ва унинг бирламчи метаболитининг клиренсини КК га мос келади. Катта пациентларда буйрак етишмовчилигининг терминал босқичида диализ сеанслари орасидаги даврда Т1/2 25 соатни ва диализ вақтида 3,1 соатни ташкил қилади.\n4 соатлик диализ давомида 51% леветирацетам организмдан чиқарилади. Жигар фаолиятини енгил ва ўртача бузилишлари бўлган пациентларда леветирацетамнинг клиренсини аҳамиятли ўзгариши юз бермайди. Жигар фаолиятини оғир бузилишларида ёндош буйрак етишмовчилиги бўлганида леветирацетамнинг клиренси 50% дан ортиққа пасаяди.\nБолаларда леветирацетамнинг фармакокинетикаси суткада 20 дан 60 мг/кг гача бўлган дозалар диапазонида пропорционал характерга эга. Смах га 0,5-1 соатдан кейин эришилади. Болаларда препаратни ичга бир марта 1 кг тана вазнига 20 мг дозада қабул қилингандан кейин Т1/2 5-6 соатни ташкил қилади. Болаларда леветирацетамнинг умумий клиренси катталарга қараганда тахминан 40% га юқори ва тана вазнига тўғридан-тўғри боғлиқ бўлади.\nҚуйидаги ҳолатларни даволашда монотерапия сифатида:\nкатталарда ва илк бор аниқланган тутқаноғи бўлган 16 ёшли ўсмирларда иккиламчи тарқалган ёки у сиз бўлган парциал хуружларда қўлланилади.\nҚуйидаги ҳолатларни даволашда комплекс даволаш таркибида:\nтутқаноқ билан оғриётган катталарда ва 4 ёшдан (инфузия учун эритмани тайёрлаш учун концентрат), 6 ёшдан (плёнка қобиқ билан қопланган таблеткалар), 1 ойдан катта бўлган болаларда (ичга қабул учун эритма) иккиламчи тарқалган ёки у сиз бўлган парциал хуружларда;\nювенил миоклоник тутқаноқ билан хасталанган катталар ва 12 ёшдан катта ўсмирларда миоклоник тиришишларда;\nидиопатик тарқалган тутқаноқ билан хасталанган катталарда ва 12 ёшдан катта ўсмирларда бирламчи-тарқалган тиришиш (тонико-клоник) хуружларида қўлланилади.\nИчга қабул қилиш учун ёки в/и инфузия кўринишида юбориш учун қўлланилади.\nКўрсатмалар ва пациентнинг ёшига қараб, бир марталик доза 250-750 мг ни ташкил этади. Қўллаш сони – суткада 2 марта.\nПероралдан в/и қўллашга ва ортга ўтишда дозани ва юборишлар сони сақланган ҳолда амалга оширилиши мумкин.\nБуйрак етишмовчилигида дозага тузатиш киритиш талаб қилинади. Жигар фаолиятини енгил ва ўртача оғирлик даражасидаги бузилишлари бўлган пациентларга дозалаш тартибига тузатиш киритиш талаб қилинмайди. Жигар фаолиятини оғир даражадаги бузилиши бўлган пациентларда КК қиймати буйрак фаолиятини бузилишини ҳақиқий даражасини акс эттирмаслиги мумкин, шунинг учун КК <50 мл/мин бўлганида суткалик дозани 50% га камайтириш тавсия қилинади.\nБолаларда леветирацетамни тегишли дори шаклида қўллаш лозим.\nҚон яратиш тизими томонидан: тез-тез эмас – тромбоцитопения, лейкопения, кам ҳолларда – нейтропения, панцитопения.\nМоддалар алмашинуви томонидан: тез-тез – анорексия, тез-тез эмас – тана вазнини ошиши/камайиши.\nМарказий нерв тизими томонидан: жуда тез-тез – уйқучанлик, бош оғриғи; тез-тез – кайфиятни ўзгаришлари, эмоционал лабиллик, депрессия, тажовузкорлик, уйқусизлик, асабийлашиш; тез-тез эмас – ҳулқни бузилиши, ғазабланиш, хавотирланиш, галлюцинациялар, психотик бузилишлар, хотирани бузилиши; ўз жонига қасд қилишга уриниш, шилқим фикрлар, амнезия, тактил сезувчанликни бузилиши, бош айланиши, бош оғриғи, гиперкинезия, тремор, мувозанатни бузилиши, паришонхотирлик, парестезиялар; кам ҳолларда-шахсиятни бузилиши, шу жумладан фикрлашни бузилиши, ўз жонига қасд қилиш, гиперкинез, хореоатетоз.\nСезги аъзолари томонидан: тез-тез бош айланиши; тез-тез эмас – диплопия, кўришни хиралашуви.\nНафас тизими томонидан: тез-тез – йўтал.\nОвқат ҳазм қилиш тизими томонидан: тез-тез кўнгил айниши, қусиш, диарея, қоринда оғриқ, диспепсия; тез-тез эмас – жигар фаолиятини лаборатор кўрсаткичларини нормадан оғиши, кам ҳолларда – панкреатит, гепатит, жигар етишмовчилиги.\nТери ва тери ости қавати тўқималари томонидан: тез-тез – тери тошмаси; тез-тез эмас – экзема, терини қичишиши; кам ҳолларда – алопеция (айрим ҳолларда леветирацетам бекор қилингандан кейин ўткинчи бўлган), токсик эпидермал некролиз, кўп шаклли эритема, Стивенс-Джонсон синдроми.\nСуяк –мушак тизими томонидан: тез-тез эмас – миалгия, мушак заифлиги.\nБошқалар: тез-тез – умумий ҳолсизлик, толиқиш, тез-тез эмас – назофарингит, тасодифан жароҳатланиш.\nБолаларда кўпинча тез-тез: қусиш, ажитация, кайфиятни ўзгариши, тажовузкорлик, эмоционал лабиллик, ҳулқни бузилиши, бўшашиш (ҳолсизлик).\n4 ёшгача бўлган болалар (инфузия учун), 6 ёшгача бўлган болалар (ичга қабул қилиш учун), леветирацетамга юқори сезувчанлик, пирролидоннинг бошқа ҳосилаларига юқори сезувчанликда қўллаш мумкин эмас.\nЛеветирацетам плазмада тутқаноққа қарши препаратларнинг (фенитоин, карбамазепин, вальпроат кислотаси, фенобарбитал, ламотриджин, габапентин, топирамат ва примидоннинг) концентрациясига таъсир қилмайди ва бундай тутқаноққа қарши препаратлар леветирацетамнинг концентрациясига таъсир қилмайди.\nТутқаноққа қарши воситаларини жигар микросомал ферменти индукторларини қабул қилган болаларда, уларни қабул қилмаган болалар билан солиштирилганда леветирацетамнинг клиренси 22% га юқори бўлган.\nПробенецидни 500 мг дозада кунига 4 марта қабул қилинганда бирламчи метаболитнинг буйрак секрециясини пасайиши кузатилган. Леветирацетамни пробенецид билан бир вақтда қабул қилингандаги самараси ўрганилмаган, шунингдек НЯҚВ, сульфониламидлар ва метотрексат каби препаратларини қабул қилинганда ҳам унинг самараси номаълум. Леветирацетам 1000 мг ли суткалик дозада перорал ҳомилага қарши воситаларнинг (этинил эстрадиол ва левоноргестрелнинг) фармакокинетикасини ўзгартирмайди.\nЛеветирацетам суткалик 2000 мг ли суткалик дозаа дигоксин ва варфариннинг фармакокинетикасини ўзгартирмайди.\nДигоксин, перорал ҳомилага қарши воситалар ва варфарин леветирацетамнинг фармакокинетикасига таъсир қилмайди.\nАнтацидларни леветирацетамни сўрилишига нисбатан таъсири бўйича маълумотлар йўқ.\nЛеветирацетамни сўрилишини тўлиқлиги овқат таъсирида ўзгармайди, бунда сўрилиш тезлигигина бироз пасаяди.\nЛеветирацетамни алкоголь билан ўзаро таъсири тўғрисида маълумотлар йўқ.\nКекса ёшдаги (65 ёшдан катта) пациентларда декомпенсация босқичидаги жигар касалликларида, буйрак етишмовчилигида эҳтиёткорлик билан қўллаш лозим. Ёндош тутқаноққа қарши дори препаратларини (пациентларни леветирацетамни қабулига ўтказиш даврида) аста-секин бекор қилиш мақсадга мувофиқдир.\nБуйрак ва жигарнинг декомпенсация босқичидаги касалликлари бўлган пациентларга даволашни бошлашдан аввал буйрак фаолиятини текшириш тавсия қилинади. Ўз жонига қасд қилиш, ўз жонига қасд қилишга уриниш ҳоллари тўғрисида хабарлар мавжудлиги туфайли, леветирацетам билан даволашда пациентларни депрессия ёки ўз жонига қасд қилишга уринишларини ҳар қандай симптомлари пайдо бўлганида дарҳол даволовчи шифокорга хабар қилиш кераклиги тўғрисида огоҳлантириш лозим.\nҲомиладорлик ва эмизишда қўлланилиши\nЛеветирацетамни ҳомиладор аёлларда қўллаш хавфсизлиги бўйича адекват ва қатъий назоратли клиник тадқиқотлар ўтказилмаган, шунинг учун леветирацетамни ҳомиладорликда жуда зарур бўлган ҳоллардан ташқари ҳолларда қўллаш мумкин эмас. Ҳомиладорлик вақтида аёлларнинг организмидаги физиологик ўзгаришлар леветирацетамнинг, шунингдек бошқа тутқаноққа қарши препаратларнинг плазмадаги концентрациясига таъсир қилиши мумкин. Ҳомиладорликда леветирацетамнинг плазмадаги концентрациясини пасайиши аниқланган. Бундай пасайиш I уч ойликда (ҳомиладорликкача бўлган даврдаги асосий концентрациясининг 60% гача) янада яққол намоён бўлади.\nҲомиладорларни леветирацетам билан даволашни махсус назорат остида ўтказиш лозим. Тутқаноққа қарши даволашни ўтказишда танаффуслар, касалликни кечишини ёмонлашувига олиб келишини ҳисобга олиш лозим, бу она учун ҳам, ҳомила учун ҳам зарар.\nЛеветирацетам кўкрак сути билан чиқарилади, шунинг учун даволаш даврида эмизиш тавсия қилинмайди. Аммо леветирацетам билан даволаш эмизиш даврида зарур бўлса, у ҳолда даволашдан бўладиган хавф/фойда нисбатини эмизишнинг муҳимлиги юзасидан синчков баҳолаш лозим.\nЛеветирацетамни болаларда қўлланиши тўғрисидаги мавжуд хабарлар уни ривожланишига ва жинсий етилишига ҳеч қандай салбий таъсири борлигидан далолат бермаган. Аммо даволашни кейинги болаларни ўқиши қобилиятига уларни интеллектуал ривожланишига, ўсишига, эндокрин безларини фаолиятига, жинсий ривожланишга ва фертилликка бўлган кейинги таъсирлари маълум эмас.\nАвтотранспортни ҳайдаш ва механизмларни бошқариш қобилиятига тасъири\nМарказий нерв тизими томонидан леветирацетамга нисбатан индивидуал сезувчанлик турлича бўлганлиги сабабли даволаш даврида пациентлар автотранспортни ҳайдашдан ва диққатни юқори жамлаш ва тезкор психомотор реакцияларни талаб қиладиган потенциал хавфли фаолият турлари билан шуғулланишдан сақланишлари лозим.\nСимптомлари: уйқучанлик, ажитация, хавотирланиш, тажовузкорлик, онгни сусайиши, нафасни сусайиши, кома.\nДаволаш: ўткир даврда – қусишни чақириш ва меъдани ювиш, кейинчалик фаоллаштирилган кўмирни буюриш (перорал шакллари билан дозани ошириб юборилганда). Леветирацетамнинг специфик антидиоти йўқ. Зарурат бўлганида стационар шароитида гемодиализни қўллаган ҳолда (леветирацетам учун диализни самарадорлиги 60% ни ташкил қилади, унинг бирламчи метаболити учун – 74%) симптоматик даволаш ўтказилади.\n100 дона плёнка қобиқ билан қопланган Левил таблеткаси 250 мг дан тиниқ; рангсиз ПВХ/альюминий фолгали блистерда қутида.\n120 дона плёнка қобиқ билан қопланган Левил таблеткаси 500 мг дан тиниқ; рангсиз ПВХ/альюминий фолгали блистерда қутида.\n60 дона плёнка қобиқ билан қопланган Левил таблеткаси 750 мг дан тиниқ; рангсиз ПВХ/альюминий фолгали блистерда қутида.\n60 дона плёнка қобиқ билан қопланган Левил таблеткаси 1000 мг дан тиниқ; рангсиз ПВХ/альюминий фолгали блистерда қутида.\n25оС юқори бўлмаган ҳароратда сақлансин.\nОлдинги мақолаГликлазид МR20.03.2018


1948 йилги ҳарбда яҳудий тўдалар юзларча қишлоқни уй-жойлари, масжидлари, ҳатто қабристонлари билан яксон қилган. Ўлдиришда эркак, аёл, ёшу қарини ва ҳатто ожизу нотавонни фарқлаб ўтирмаган.\n1967 йилги ҳарбий тажовузда ҳатто асирларни ҳам қириб ташлаган. Тинч аҳолини осмондану ердан нишонга олиб, мактабларни ҳам яксон этган.\nБу кўриниш қоида ва амалдаги одат ўлароқ Исроилнинг Ғазо ва Лубнонга бўлган ҳамма урушларида давом этиб келади. Оммавий қирғиндан ҳатто БМТга қарашли мактаблар ва масжидлар, балки шифохонаю тез ёрдам машиналаригача омонда бўлмаган!\nСионистик урушнинг бу кўриниши нодир ва ғаройибдир. Ҳатто нацистларгача ҳурмат қиладиган уруш қоидаларига мутлақо зиддир. Бундан ғам ғаройиби, сионистларнинг ўзига хос ва ҳамма урушларида амал қилган бу кўринишга изоҳ йўқлигидир. Сиёсатчи, таҳлилчи ва матбуотчиларнинг бу тўғрида энг чуқур кетганлари, бу ҳолатни халқаро қонун ва битимлар ман этган “оммавий жазолаш” деб аташади холос.\nЛекин бу сиёсатчи, таҳлилчи ва журналистларнинг бирортаси биз “диний хусусият” қаршисида турганимизни тан олишмайди. “Оммавий қирғин” номли бу кўриниш Талмудда келган ва Қадим аҳд китобларида яҳудий олимлари ёзиб қолдирган ҳарб қоидаларининг замонавий сионистик татбиқи эканига, бу қоидаларни ҳарбий бўлимларга бириктирилган ҳозирги диний олимлар аскарларга талқин қилиб туришига эътибор қаратишмайди.\nСионистик қўшиннинг уруш ақидаси арабларни қириш ва маҳв қилишга асосланган. Чунки уларнинг ўрнак ва намунаси қадим сиймолари бўлиб улар ҳақида Исҳоҳ 14:17 қуйидагича келган: “Парвардигор Мусога деди: “Буни Китобда эслатма ўлароқ ёз ва уни Яшуъ қулоғига етказ. Мен у сиймоларнинг номини осмон остидан ўчираман”.\nБашар, шажар ва ҳажарни яксон этаётган ва маъмур шаҳар ва қишлоқларни култепага айлантираётган сионист қўшин бу ишларни “Исҳоҳ”нинг 12:13, 15:17 ларидан ўрганаётган. Унда Парвардигорнинг тилидан “Танланган миллат”га шундай дейилади: “Агар Парвардигор илоҳинг сенга яшаш учун берган шаҳарлардан биридан “сўз” эшитсанг, бу шаҳар аҳолисини қилич тиғи билан ур. Уларни ҳайвонларига қўшиб қиличдан ўтказ. Уларнинг бор нарсасини шаҳар ўртасига йиғиб келиб, уларни ишлатгинда, шаҳарни ёқиб юбор. Тоабад у қайта қурилмай култепага айлансин!”.\nБу Исроил юзига қурол кўтармаган тинч шаҳарларнинг жазоси. Улар фақатгина Исроилга ватанимни тарк этмайман дея “сўз” айтган холос!\nАгар Исроил ҳамма урушларида шафқатсизликнинг юқори даражасини кўрсатаётган бўлса, аёллар ва гўдакларгача раҳм қилмаётган экан, ирқчилик қилаётган ва бирор шартномага риоя этмаётган экан, у бу тубанликлари билан ўз китобларидан таълим олган ҳарбий ақидасини татбиқ этяпти холос. Бу ақида яҳудийларга бошқа ҳамма халқларни қиришни, бу тўғрида шафқатсиз бўлиш ва келишувга риоя қилмасликни буюради. Чунки бу ҳарбий ақидага кўра, улар ҳамма халқлар устидаги муқаддас халқдир.\n“Тасния-Исҳоҳ” 1:7, 3, 6, 7, 14-16-ларда шундай дейилган: “Йиртқич халқларни сени олдингга Парвардигор илоҳинг ҳайдади. Сен уларни ҳалок эт, ҳеч қандай битим тузма. Уларга шафқат ва раҳм этма. Чунки сен муқаддас халқсан. Парвардигор илоҳинг Ўзига халқ қилиб фақат сени танлаган. Сени ер юзидаги халқлар ичидан хослаган. Сен ҳамма халқлар устида мубораклисан. Ҳамма халқларни ейсан. Уларга шафқат назари билан қарама!”.\nАгар сионистлар яҳуд давлати фақат яҳудийларга тегишли бўлиши учун, ўзлари босиб олган ерлардаги арабларни қуваётган эканлар, бу ҳаракат ҳам диний ақидаларидан пайдо бўлгандир. “Адад-Исҳоҳ” 50:33-50, 52,55,56-ларда шундай келади: “Парвардигор Мусога Урдундан Ариҳога кетишда айтди: “Исроил билан гаплаш ва уларга айт: “Сиз Урдундан Канъон ерига ўтасизлар. Олдингиздаги ер эгаларининг ҳаммасини қувасизлар. Уларнинг ерига эга бўлиб, унда яшайсизлар. Агар олдингиздаги ер эгаларини қувмасангизлар, унда қолган кишилар кўзингигзга тикон мисол қадалишади ва кетингизга қаттиқ таёқ бўлишади. Сизлар яшаётган ерларингизни торайтириб юборишади!”.\nДемак бу – ҳарбий-диний ақида экан. Лекин кураш дунёвий тус олган пайт, биз бундан ғафлатда қолган эканмиз.\nДоктор Муҳаммад Амора (Ал-Азҳар университети илмий изланишлар академияси аъзоси, “Ал-Азҳар” илмий журнали бош муҳаррири, мутафаккир)\n« “ИШИД” сўл ғоялар томонини эгаллади\tБир тамаддун ҳалокати тарихи »


13:30 / 17.05.2020 1387 pdf Ўқиш режими + -\n«Ҳарорат шиддатли бўлган пайтда намозни совитиб ўқинглар. Албатта, ҳароратнинг шиддати жаҳаннамнинг қайнаб чиққан иссиғидандир. Дўзах ўз Роббисига шикоят қилиб:\nШарҳ: Бу ҳадиси шарифда Пайғамбаримиз соллаллоҳу алайҳи васаллам Пешин намозини ҳаво бир оз совиганда ўқишни тавсия қилмоқдалар. Қуёш тик туриб, ҳаво роса қизиган пайтда масжидга бориб, намоз ўқишда маълум қийинчиликлар бўлади. Ана ўшаларни енгиллаштириш учун Пешин намозини ҳавонинг шашти бир оз қайтганда ўқиш тавсия этилмоқда.\nҲадиснинг давомида нима учун намозни совитиб ўқиш тавсия этилаётгани баён қилинмоқда.\nУламоларимиз ҳадисдаги бу ва бундан кейинги жумлалар ҳақиқатми ёки мажозми, деган масалада турли фикрлар билдирганлар. Баъзилар «Бу ҳақиқатдир, ҳавонинг шиддатли исиб кетишига жаҳаннамдан қайнаб чиққан иссиқлик сабаб бўлади», деганлар.\nЛекин кўпчилик уламолар «Бу ҳақиқат эмас, мажоздир. Араб тилида мажоз кўп ишлатилади», дейишади.\nДарҳақиқат, араб тилидан бошқа тилларда ҳам бу нарса бор. Баъзи вақтда, иссиқ ҳаддан ташқари бўлиб кетганида одамлар «Ўзиям дўзах бўлиб кетдими?!» деб қўйишади. Бу ўша вақт ва жой дўзахга айланиб қолганини эмас, қаттиқ исиб кетганини билдиради. Ҳадиси шарифда ҳам худди ана шу маънодаги мажоз ишлатилмоқда. Ҳароратнинг шиддатидан жаҳаннамнинг иссиғи тарқалгандек бўлиб кетади. Шу боис ҳам бу иссиқда намоз ўқиш қийин, дейилмоқда.\n«Дўзах ўз Роббисига шикоят қилиб: «Эй Роббим, менинг баъзим баъзимни еб юборди», деди».\nЯъни дўзахдаги иссиқнинг зўридан дўзахнинг ўзи ҳам шикоят қиладиган даражага етар экан.\nБу ҳам мажоз орқали дўзах нақадар иссиқ эканлигини баён қилишдир.\n«Бас, унга икки нафасга изн берди».\nЯъни, Аллоҳ таоло дўзахга икки марта нафас олиб, чиқаришига рухсат берар экан.\n«Қишда бир нафасга, ёзда бир нафасга. Сиз дуч келадиган энг шиддатли иссиқ ва энг шиддатли совуқ ана ўшандандир», дедилар».\nБу ёзда ҳам, қишда ҳам ҳавонинг қаттиқ исиб ёки совиб кетиши, қийинчилик туғдириб туриши бор, деганидир.\n3. Бир нарсани тушунтириш учун мажоз қўллаш мумкинлиги.\n5. Ислом енгиллик дини эканлиги.\nРихсибой Зияев 14:53 / 20.05.2020\nМақола муаллифларига кўп рахмат. Ушбу ҳадиси шарифдан хабарим йўқ эди. Шароит тақозо қилганда фойдаланаман.\n11:07 / 17.05.2020 771\n17:25 / 17.05.2020 1151\n1054 13:04 / 04.09.2020\n2121 19:51 / 28.04.2017\n509 13:00 / 27.11.2020\n3137 14:21 / 26.01.2020\n8464 22:12 / 29.09.2018


Effect.uz - Лионель Месси – олти карра\n21 Янв, 2020 05:04\nЛионель Месси – олти карра\nАброр ЭшонхоновСпорт5 Дек, 2019 09:40\n“Барселона” клуби ва Аргентина терма жамоаси ҳужумчиси Лионел Месси “Олтин тўп” совринига лойиқ кўрилди.\nМесси бу борада Виржил ван Дейк (“Ливерпул”) ва Криштиану Роналдуларни (“Ювентус”) ортда қолдирди. Бу аргентиналик иқтидор эгаси учун олтинчи “Олтин тўп” бўлди. Сентябрда Месси ФИФА томонидан йилнинг энг яхши футболчиси деб эълон қилинганди.\n#Лионел Месси#Олтин тўп#Криштиану Роналду\nБМТ футболда тенг ҳақ тўлашни талаб қилмоқда\nИспания суперкубоки финалида “Эль-класико” бўлмайди\nРоналду ва Моуриньо Испанияга қайтиши мумкин\nХайрулла Ҳамидов: “Бугун Европада катта ўйин! Тунни бедор ўтказишингизни ҳозирданоқ айта оламиз”\n“Ҳақиқатга яқин танлов” – “L’Equipe” 2019 йил рамзий …\nРоналдунинг янги автомобилини кўрдингизми …\nЕЧЛ терма жамоаси эълон …\nРоналду ва Жоржиньянинг муҳаббат …\n22 Май, 2019 5521 0\nСуриядан Ўзбекистон фуқароларини Ватанга қайтариш ишлари давом этади\nХоразмдаги боғча тарбияланувчиси суюлтирувчи эритма ичиб қўйди ...\n28 Авг, 2019 119 0\nТермиздаги “Дамас”чилар иши: Ҳокимлик ўзини оқлаб чиқди ...\n5 Июл, 2019 150 0\nПрезидент энергия ресурслари ва энг кам иш ҳақи миқдори оширилишига розилик билдирди...\n5 Июл, 2019 191 0\nАлишер УсмоновКанте«Челси»«Реал»Владимир ЗеленскийУкраина